Service da combra | 1. maletg

12
Marc:
Tgei?
Clau:
Meisas da notg. (Mira aunc inaga spuretgamein entuorn, lu beinspert) Ed in letg
denteren, in grond! … per duas persunas … mia dunna vegn empau pli tard … ell’ei
aunc tiel coiffeur.
Marc:
(mirond fetg serius sin Clau) Co ei il num, per plascher?
Clau:
Da mia dunna?
Patricia:
(tuorna en halla dil hotel. Tementaus sezuppa Clau immediat davos la gasetta e far
sco da leger) Aschi tup, vai bein emblidau mia carta da credit sin combra. Astgass
jeu ver la clav?
Marc:
Secapescha, dunna Caprez. (Tonsch’ad ella la clav.)
Patricia:
Engraziel zun fetg. (Svanesch’egl ascensur.)
Clau:
Jeu hai saviu che quei detti aunc ina catastrofa. Toc tamazi!
Marc:
Co veis detg? Caplazi?
Clau:
(sbassond plaunsiu la gasetta) ähm … gie gie.
Marc:
Ed il prenum?
Clau:
Docter.
Marc:
???
Clau:
O ti … (po denton aunc dabot seretener) ähm?
Marc:
Co?
Clau:
O … O …Otto. (Catscha la gasetta faldada en sac da siu tschiep.)
Marc:
(ha denton empleniu ora il cedel d’annunzia e tonscha vi quel a Clau) Lu duvrass
jeu aunc ina suttascripziun. (Mussond sil cedel) Cheusut, sche Vus fageis aschi bien.
Clau:
(suttascriva, dat anavos il cedel d’annunzia) Engraziel …(va en la direcziun digl
ascensur.)
Marc:
Engraziel a Vus, signur Caplazi. (Vesa la cofra d’actas che Clau ha schau anavos
tier il sessel pulstrau. Va dabot vi per el.) Perstgisei, signur Caplazi – ei quei Vossa
cofra?
Clau:
Ouu gie, engraziel zun fetg.
Marc:
Ni forsa tuttina buc? Cheu stattan las inizialas Dr. M. C. – Mo las Vossas fussen gie
O. C., ni buc?!
Clau:
Bein bein, quei ei mia cofra. (Vegnend neu tier Marc) saveis jeu sun miedi (mussond
sin las inizialas) Dr. Med. Caplazi.
Marc:
Gie schia, lu ei gie tut en uorden (tuorna cuntents davos la teca.)
Patricia:
(sortescha gest quei mument digl ascensur.)

S-BRI 1-1_Service da combra_(sr) y


Service da combra | 1. maletg

13
Clau:
(peglia danovamein tema, trai beinspert neunavon la gasetta, selai dabot curdar en
in dils sessels pulstrai, zuppa la fatscha davos la gasetta e fa sco da leger.)
Patricia:
(va vi tier Marc per surdar la clav-combra) Schia, la carta havess jeu. – Signur
directur, dat ei forsa cheu a Tavau in kino? E saveis Vus eventualmein tgei film che
vegn gest presentaus?
Marc:
Secapescha, dunna Caprez. Mo dabot in’egliada ella gasetta… (va vi tier Clau)
Perstgisei, astg’jeu dabot mirar enzatgei?
Clau:
(tonscha a Marc a moda fetg cumplicada ina part dalla gasetta, denton senza
mussar sia fatscha.)
Marc:
Jeu duvrass la davos pagina.
Clau:
(scarpa permiez la davosa pagina dubla e tonscha ina mesadad a Marc. Cun il rest
dalla gasetta zuppa el aunc adina sia fatscha.)
Marc:
Quei che nus encurin ei sin la part che Vus haveis aunc enta maun.
Clau:
(emprova da midar la vusch) “Pretty Woman” suentermiezdi allas treis.
Patricia:
Engraziel! Zun curteseivel. (Viers Marc) Lu tochen pli tard. Sin seveser signur
directur. (Viers Clau, ch’ella ha gia daditg enconuschiu) Adia, signur Morell ed
engraziel zun fetg.
Clau:
(sbassond la gasetta)  anzi.
Marc:
(surstaus) Morell? – Signur Caplazi …?
Patricia:
(medemamein surstada) signur Caplazi…?
Clau:
Morell-Caplazi (viers Patricia) Jeu hai aunc teniu il num da mia mumma.
Marc:
(viers Patricia) lezz’ei aunc tiel coiffeur. (S’absenta en siu biro.)
Patricia:
Vossa mumma?
Clau:
Dunna Caprez, jeu sai declarar tut. Jeu hai ina missiun secreta da grond’impurtonza
per la politica dil stadi.
Patricia:
(repetend) “da grond’impurtonza per la politica dil stadi.” – Schia schia! En quei
cass tuttina in suentermiezdi delicat e zun spectacular!
Clau:
Jeu? – Ti bien Diu, na!
Patricia:
Mo sco ei para en in’autra combra.
Clau:
(targlinond) ähm … gie
Patricia:
(ri malign) in suentermiezdi spectacular per il signur dr. Caplazi. Astg’ins dumandar
cun tgi?
Martin:
(cumpara gest en quei mument ell’entrada dil hotel)
Clau:
(vesa el, peglia tema, reaghescha denton spert) Oh … cun Vus! (Stauscha e
svanescha cun Patricia egl ascensur avon che Martin vesa els.)

S-BRI 1-1_Service da combra_(sr) y


Service da combra | 1. maletg

14
5. scena
Martin, Marc, Marietta, Patricia, Clau,
Martin:
(scalina alla recepziun, cloma) Signur directur?
Marc:
(sortescha da siu biro e vegn neu davos la teca) Signur Caprez, tgei sai jeu far per
Vus?
Martin:
Ei setracta d’ina caussa empau da confidonza. Oz duess aunc in bien amitg da mei
vegnir cheu en Vies hotel. Jeu level mo seperschuader schebein el seigi
eventualmein gia arrivaus. Dr. Roland Rogantini.
Marietta:
(entra en la halla d’entrada dil hotel cun in placat che porta il suandont text: (1.
lingia) tut (2. lingia) a la dunna. Ella porta il placat aschia ch’il publicum sa leger
bein il text. Mira entuorn sedumandond.)
Marc:
Jeu deploreschel, mo il signur dr. Rogantini ei aunc buca arrivaus.
Martin:
Schia? Buc? Tamazi!
Marc:
(consternius) co manegeis?
Martin:
Na, buca Vus! – Perstgisei. (Pren il telefonin ord sac e vul bandunar il hotel).
Marc:
(s’absenta en siu biro.)
Martin:
(vesa Marietta) Essas Vus buc’empau veglia per ir sin via a demonstrar?
Marietta:
Cura ch’ei va per ils dretgs dalla dunna ein ins mai memia vegls!
Martin:
E dil reminend: ton sco jeu sai ein neginas demonstraziuns planisadas oz.
Marietta:
Jeu vi mo dar quei placat a miu fegl, ch’el sappi pustar el avon il podium cu siu
schef, quei … quei hassegiader da tutt’emancipaziun tegn siu plaid.
Martin:
(riend) hassegiader da tutt’emancipaziun, quei tuna bein. – Tgi ei lu il schef da Vies
fegl?
Marietta:
Dr. Caprez.
Martin:
(cala immediat da rir) gliez tuna insumma buca bein. Lez sund’jeu!
Marietta:
Vus? Ton meglier! Lu sai jeu gie gest dar il placat a Vus. – Ed a miu fegl saveis
drizzar ora ch’el drovi nuota far da quels giugs cun mei. Jeu anfli tut – e buca mo
quei placat cheu ch’el hagi vuliu zuppar.
Martin:
Vus essas la mumma da Clau Morell.
Marietta:
Gie – nu’eis el atgnamein?
Martin:
Quei less jeu è bugen saver. Perquei level gest telefonar ad el.
Marietta:
Saveis lu dir suenter ei a mi. Jeu mon gl’emprem aunc dabot sin tualetta. (Tegn
puspei sezza il placat.) Jeu crei ch’ei seigi pli segir sche jeu tegnel il placat e dun lu
el mezz’a miu fegl. (Tschenta il placat davos la teca dalla recepziun e svanescha lu
en tualetta.)

S-BRI 1-1_Service da combra_(sr) y


Service da combra | 1. maletg

15
Martin:
(mira suenter ad ella. Pren lu danovamein ord sac il telefonin e banduna il hotel.)
Buca sa smarvegliar ch’il Morell ha negin’idea dalla veta entuorn ina tala mumma
(va).
Marc:
(tuorna da siu biro alla recepziun. La porta digl ascensur sesarva, Patricia e Clau
sorteschan. Omisdus ston gl’emprem cavegliar empau la vestgadira e las frisuras
speladas.)
Patricia:
(cun vusch lasciva) Wow … Clau! – Encunter quei cheu ei “Pretty Woman” gie
direct lungurus!
Clau:
Dunna Caprez …
Patrica:
Ti has si il dètg tempo … ui ui ui!
Marc:
(mira fetg surstaus.)
Clau:
Po perstgisei miu sedepurtar ...
Patricia:
(tegn ad el in det sin las levzas) aber buca cheu – sin combra.
Clau:
Ti bien Diu, na!
Patricia:
Mo neginas retenientschas! Jeu mon ussa sin combra ed en diesch minutas
telefoneschas a mi neu da tia combra.
Clau:
Na!!!
Patricia:
Quei ein gie mo diesch minutas. Quei tec temps stos semplamein dar a mi. Jeu mon
mo aunc gl’emprem dabot en quella boutique da dessous vi tscheu a cumprar ina
camischa na notg… in siemi … aschi fina sc’in parfum (va).
Clau:
(capescha nuot) mo jeu hai gie in pigiama.
Marc:
(s’avischina a Clau.)
Clau:
(sevolva seturpegiond e mira encunter igl esch digl ascensur. El senta che Marc ei
en sia vischinonza, di denton buca plaid. Suenter in mument legia el en perfetg ed en
in schliet lungatg franzos la tabla ch’ei fermada vid igl esch digl ascensur)
“L’utilisation de l’ascenseur est interdite en cas d’incendie”.
Marc:
(dat in tuoschet davos Clau) Cheu fuss aunc Vossa clav, signur Caplazi. Jeu hai buca
saviu ch’ei fetschi tala prescha.
Clau:
(pren seturpegiond encunter la clav) Engzaiel zun fetg.
Marc:
223.
Clau:
Ti bien Diu, na!!!
Marc:
Pertgei buc?
Clau:
Quei va buc, nunpusseivel! Gest dasperas …
Marc:
Tgei ei gest dapseras?

S-BRI 1-1_Service da combra_(sr) y


Service da combra | 1. maletg

16
Clau:
Jeu ditgel a Vus, quei ei buca mo gest dasperas, quei ei diltuttafatg dasperas!
Nunpusseivel! Dei a mi tgei combra che Vus leis, mo buca quella. (Miez desparaus)
Tedlei inaga, jeu sun staus maridaus duas ga, hai schau sparter duas ga e paghel
aliments per treis. Capis: dus – dus – treis! En quella combra vegness jeu buca da
clauder egl!
Marc:
(va davos la teca, mira el monitur dil computer) Mo quei ei la suletta combra ch’ei
libra pil mument. Duront il WEF ei tut occupau tier nus. – (Engarta sil monitur aunc
in’opziun) aaah, stop, stop, stop! Vus haveis cletg.
Clau:
Il Segner ei miu pastur, nuot maunca a mi …
Marc:
Dus – dus – in!
Clau:
…schizun sche jeu stoi caminar tras ina stgira cavorgia. Psalm 23.
Marc:
Gie ussa tuttina dus-ventgatreis?
Clau:
Dus-ventgin ni dus-ventgatreis – quei fa negina differenza!
Marc:
Bein, exact dus. – Voilà, dus-ventgin – sco duas ga maridaus, duas ga schau sparter
ed ina dunna tiel coiffeur! Cheu ei Vossa clav. Jeu giavischel a Vus  ina buna dimora
en nies hotel (semeina e svanescha en siu biro).
Marietta:
(tuorna dalla tualetta) Clau!!! Cheu eis ti gie!! (Pren il placat e va vi tier Clau, che
strai ensemen cul auda la vusch da sia mumma.)
Clau:
Mumma … Ti? Cheu?
Marietta:
Gie … Jeu, cheu! Mir’inaga tgei che ti has emblidau!? (Surdat a Clau il placat.)
Clau:
Hai jeu veramein emblidau quel a casa?
Marietta:
(vilada) crei gie buc, ch’jeu sappi buca exact che ti has emblidau el da bi da bugen!
Martin:
(arriva en halla dil hotel) ach, mira cheu, conferenza da famiglia!
Clau:
Astg’jeu presentar … quei ei …
Marietta e Martin: (unisono) buca necessari!
Clau:
(stat cheu cun bucc’aviarta) buc?
Martin:
Nus s’enconuschein gia!
Marietta:
Gie gie, e lu aunc co! – Basta, lu lasch jeu quels dus signurs empau persuls. E gie
buc emblidar (muossa cun dus dets da siu maun dretg sin ses egls e lu sin Martin e
Clau) jeu vegnel ad anflar vias e mieds per mirar schebein quei placat stat leu nua
ch’el sto! – Ed ussa mon jeu ad encurir ina combra. (Petg’a sesezza sil pèz e cloma)
Tut a la dunna!!! (Va)
Martin:
(mirond suenter a Marietta) Morell, schei inaga, haveis veramein Vus scret quei
placat?
Clau:
Jeu hai stuiu. Vus saveis gnanc s’imaginar tgei autoritad quella dunna ha!
Martin:
Apropos dunna. Jeu hai buca pudiu tier ella. Ella pren buca giu e miu accu ei a fin.
Haveis Vus pudiu tier ella?
Clau:
Na, è buc.

S-BRI 1-1_Service da combra_(sr) y


Service da combra | 1. maletg

17
Martin:
Mo la combr’ei reservada?
Clau:
Gest quei mument. Nr. 221.
Martin:
Bien, lu meis immediat sin combra ed empustei tiel service da combra ina butteglia
schampagner ed ina biala platta salm fimentau.
Clau:
Engraziel, mo jeu hai gia magliau.
Martin:
Quei ei matei buc per Vus! Jeu emprovel aunc inaga da telefonar, cheu ord quella
cabina da telefon…
Clau:
(vesa che Patricia tuorna) Quei ei ina bun’idea (stauscha Martin bunamein viaden
ella cabina e stat avon siper igl esch). Buna sera, dunna Caprez.
Patricia:
(carmalond) Pertgei è aschi formal? Miu car? (Vesa il placat) ei quei placat per mei?
Leis Vus aschia dar d’entellir a mi Vos giavischs zuppai?
Clau:
Na na, insumma buc. Quei ei per il congress. Jeu sun spannegiaus sin tut quei che
savess, pudess e stuess aunc vegnir.
Patricia:
Jeu fetsch aschi spert sco jeu sai (fiera vi ad el in betsch da maun) tschüss!
(Descenda igl ascensur.)
Clau:
(sepusa cul dies encunter igl esch dalla cabina da telefon e fruscha il suadetsch giud
il frund) Tschüss! (Cu Patricia ei naven) puh, quei cheu ei iu péz a cup!
Martin:
(banduna tut frustraus la cabina da telefon) ella pren semplamein buca giu.
Marc:
(vegn gest en quei mument ord siu biro, vesa Martin) Tut en uorden, signur docter?
Martin:
Tut en uorden! Engraziel. (Mussond vi sin Clau) dil reminent, quei cheu ei miu
amitg che jeu hai spitgau – signur Roland Rogantini.
Marc:
(surstaus) ach gie!?
Clau:
Na!
Martin:
Tgei – “na”?
Clau:
Jeu hai disponiu entuorn empauet.
Martin:
(confus) Gie, essas Vus buca quei Roland Rogantini?
Clau:
Na, miu num ei Otto Caplazi.
Martin:
(viers Marc) jeu vess saviu engirar che quei seigi … (viers Clau, vilaus) co veis detg,
Otto Caplazi?
Marc:
Docter! – Signur docter Caplazi.
Martin:
(viers Clau) Vus?! Docter?!
Marc:
Dalla medischina.
Clau:
(viers Martin) Gie, docter med. Caplazi. Fa plascher. (Dat ad el il maun.)
Martin:
(dat tut perplex il maun a Clau) Quei cheu astgass aunc vegnir legher!

TENDA

S-BRI 1-1_Service da combra_(sr) y


Service da combra | 2. maletg

18
2. maletg

(Ins vesa las duas combras dil hotel, senieter 221 e dretg 222. La preit denter las
duas combras ei nunveseivla e sto vegnir imaginada.)

1. scena: combra 222
Patricia, Rosalba
Patricia:
(entra en la combra 222. Ord ina tastga pren ella la camischa da notg ch’ella ha
gest cumprau e tegn ella ad ault.) Quei cheu vegn a catschar siado il temperamet al
Clau ch’el vegn tut ord il moni. (Ei splunta vid igl esch) Tgei vai jeu detg?! Quel po
strusch spitgar pli (arva igl esch).
Rosalba:
Dunna Caprez? Perstgisei, mo jeu stuess aunc scumiar il resti da letg.
Partircia:
Mo vinavon.
Rosalba:
(svanesch’en combra da durmir.)
Patricia:
(telefonescha) gie, buna sera, cheu ei Caprez da … gie, prezis. Jeu hai gest anson
empriu d’enconuscher il signur docter Caplazi. Ussa level jeu bugen … gie, sche
Vus savesses dar a mi sia numera dalla combra, fuss jeu fetg engrazieivla. … 221,
oh, quei ei gie fetg maneivel. … Engraziel zun fetg! (Penda si il tgiern.)
Rosalba:
(vegn ord combra) Duess jeu fors’aunc scumiar ils schigentamauns en bogn?
Patricia:
Oh gie bugen, sche Vus fageis aschi bien.
Rosalba:
(svanescha en bogn.)
Patricia:
(Pren danovamein la camischa da notg enta maun) schia, ed ussa vegn scaldau en!
(Svanesch’en combra da durmir.)
Rosalba:
(sortescha dil bogn) Jeu fuss aschi lunsch – sin seveser!

2. scena: combra 221
Clau, Rosalba
Clau:
(entra en la combra, pren il tgiern dil telefon ed elegia la nr.1) Gie, ei leu il service
da combra? … Fagei aschi bien e purtei en la combra 221 ina butteglia schampagner
ed ina biala platta salm fimentau – per duas persunas … Caplazi, dr. Otto Caplazi …
engraziel. (Vul sortir, cura ch’el arva igl esch stat Rosalba avon el.)
Rosalba:
Aha, Vus essas il niev … (dat in’egliada sin sia gliesta)?
Clau:
Oh, aschi novs sun jeu ussa è buc!
Rosalba:
… hosp. (Legia da sia gliesta) Caplazi cun dunna.
Clau:
Ahm  … (targlina) … gie.
Rosalba:
(contemplond Clau da tgau entochen pei) Duas uras!?!

S-BRI 1-1_Service da combra_(sr) y


Service da combra | 2. maletg

19
Clau:
Cira … gie …
Rosalba:
Schia, schia! Quei ei stagn cuort! – Jeu portel a Vus schigentamauns frestgs.
Clau:
Oh, engraziel, … O ti bien Diu!

3. scena: combra 221 e 222
Clau, Rosalba, Patricia, Martin
Patricia:
(222 – vegn en camischa da notg zun attractiva ord la combra da durmir e va al
telefon. Elegia la numera dalla combra 221.)
Clau:
(221 – telefon stgalina, pren giu il tgiern) Gie?
Patricia:
Hallloooo… Caplazi?
Clau:
(221) Gie, al telefon. Tgi …?
Patricia:
(222, giavinond) in aunghel en ina nebla rosa …
Clau:
(221 – crei dad esser colligiaus cun Tina Giossi) finalmein! Tgei che nus havein
empruau da puder tier Vus per telefon! Essas gia cheu?
Partricia:
(222) E lu aunc co!
Clau:
(221) Bien. Lu meis ussa discretamein si en la secund’alzada, en la combra 221. E
lu…
Patricia:
(222) Pertgei da scala si? Jeu sun gia ella secund’alzada.
Clau:
(221) Buc alla recepziun?
Patricia:
(222) Alla recepziun? Na daco? Ella combra 222!
Clau:
(221 – plein snavurs) Tgei???!! Co essas vegnid’en leu?
Patricia:
(222) Tut normal – tras igl esch.
Clau:
(221 – en panica) Mo la dunna da dr. Caprez …
Patricia:
(222) Gliez sun jeu gie…
Clau:
(221 – enconuscha finalmein ella) O ti bien Diu.  – Gie, buna sera.
Patricia:
(222) Jeu pos strusch pli spitgar.
Rosalba:
(tuorna ord il bogn) Duess jeu aunc scumiar il resti da letg?
Clau:
(221 – aunc adina al telefon) Sch’ei sto esser – mo lu schei schular in tec!
Patricia:
(222) Pertgei talas preschas, nus havein gie temps detgavunda!
Rosalba:
O, jeu sai è buca far striegn!
Clau:
(221) Sche lu schei star.
Rosalba:
(arvend igl esch per sortir) sco Vus giavischeis. Sche lu bien divertiment e – tochen
pli tard (va).
Patricia:
Jeu hai gia en in dessous.

S-BRI 1-1_Service da combra_(sr) y


Service da combra | 2. maletg

20
Clau:
(221 – fa egls gross) Lu dei po adatg da buca pigliar da freid!
Patricia:
(222) Jeu vegnel vi …
Martin:
(221 – entra gest en quei mument, sto sturnidar.)
Clau:
Naaaa!!! – Stei ruasseivlamein nua che Vus essas! (Zuppa dabot il tgiern dil telefon
en sac.)
Martin:
(221) Jeu hai aunc adina buca pudiu tier ella.
Clau:
(221 – tier sesez) mo quella ga vess ei buca muncau bia!
Martin:
(221) Jeu hai tarmess ad ella in SMS.
Clau:
(221 – tegn il det avon la bucca sespruond da far clar a Martin ch’el dueigi
quescher) psssst! Psssst!
Martin:
(221) Tgei sei? – Schabegiau enzatgei?
Patricia:
(222 – cloma viaden el tgiern dil telefon) Claaaau, eis aunc cheu? – Claaaau!?
Martin:
(221 – auda la vusch da Patricia en sac da Clau) tgei tuna cheu aschia?
Clau:
(221) jeu sun … fuss … vess atgnamein gest vuliu … stuiu … telefonar … (pren il
tgiern orda sac.)
Martin:
(221) Cun tgi?
Clau:
Ahhhhm … cul service da combra. Jeu hai reclamau pervia dil schampagner ed il
salm fimentau. (Discuora al telefon) Haveis capiu mei? Jeu ditgel buc aunc inaga!
Curclei en tut bein pulit ch’ei vegni gie buca memia freid e prendei peda avunda –
detgavunda! Ei fa insumma negina prescha, neve! (Penda si il tgiern dil telefon.)
Patricia:
(222 – consternida, penda si il tgiern) Hallo … hallo! … Clau!? – Häää, quei cheu
capeschel jeu ussa buc! (svanesch’en combra da durmir.)

4. scena: combra 221
Clau, Martin, Patricia, Jan-Claude, Marietta
Martin:
Tgei, buca prescha? – Matei ch’ei fa prescha. E lu aunc co!
Clau:
Signur dr. Caprez, jeu temel che quei cheu savessi ir daspersas. – Quei savess vonzei
dar in dètg stemprau. – Forsa schizun in tsunami!
Martin:
Ach, paperlapap! – Il sulet quitau ch’jeu hai uss ei quella communicaziun moderna
che funcziunescha in quex. Schiglioc sas communicar mintga pup cu ti vul ed a tgi
che ti vuls, mo sch’igl ei inaga urgent lu sas garantiu scriver l’entira communicaziun
sin tgamin. (Pren il tgiern da telefon ed elegia la numera dalla recepziun) il pli segir
mied da transferir novitads ei aunc adina la brev sin pupi. – Gie, hallo – recepziun?
… jeu vess ina pintg’incarica per Vus. … fagesses aschi bien e tarmettesses quei
messadi alla suandont’adressa:  Via Casanna 18 cheu a Tavau. … Gie … bien, sche
lu il suandont: Contact per telefon funcziunescha buc. Fagei aschi bien e vegni el
hotel Bellevue, combra 221, Roland Rogantini.
Clau:
Caplazi!

S-BRI 1-1_Service da combra_(sr) y


Service da combra | 2. maletg

21
Martin:
(tegn il maun sil tgiern) tgei?
Clau:
 Nus senumnein ussa Caplazi, Otto Caplazi.
Martin:
(el tgiern da telefon) Buca Roland Rogantini mobein Otto Caplazi. … Fetg bien. Jeu
engraziel zun fetg. … Sin seveser. (Penda si il tgiern. A Clau) nua veis la clav?
Clau:
(tunschend ella a Martin) cheu (tier sesez) sun bi leds da haver quell’ord sac!
Martin:
Engraziel (sturnida).
Clau:
Dieus gidi!
Martin:
Engraziel – jeu stoi dabot ir vi en mia combra.
Clau:
Gliez ei buca bien!
Martin:
Mo spert per ina tabletta, pervia da quei encunauras dalla miarda.
Clau:
Aunc mender!
Martin:
Daco aunc mender?
Clau:
Perquei che tut tratga che Vus seigies a quella sesida. Lu fai buca propi buna pareta
sche Vus spassegeis cheu pil hotel entuorn.
Martin:
Cu Vus haveis raschun, lu haveis raschun. Sche lu saveis Vus gie dabot ir vi per
quei.
Clau:
(plitost per sesez) o ti bien Diu! Gliez ei aunc bia mender!
Patricia:
(222 – Sortescha en quei interval dalla combra da durmir e banduna la stanza 222.)
Martin:
Signur Morell, neginas stgisas! – Las tablettas ein el bogn. Marsch! (Stauscha Clau
vi encunter igl esch – trai el denton abrupt anavos) e prendei tschellas tablettas è
gest cun Vus – Vus saveis schon tgeininas – las blauas! (Stauscha el danovamein vi
encunter igl esch e svanescha lu en bogn.)
Clau:
(gest el mument ch’el vul bandunar la stanza entra Patricia.) Giuado!!! (stauscha
Patricia on zuler e dat in sbat agl esch.)
Martin:
(tuorna en quei mument ord il bogn) Essas gia puspei cheu?
Clau:
Na na, jeu level gest ir, ch’igl ei vegniu endamen a mi ch’jeu hai emblidau enzatgei.
Martin:
Tgei veis emblidau?
Clau:
Eba, jeu sai buca pli tgei. – Ach gie, tablettas e … tgei aunc?
Martin:
E quellas pintgas blauas …  saveis, quei preparat per … per cass d’urgenza (tuoscha
in tec en perfetg) E prendei gest aunc miu manti da bogn cun Vus.
Clau:
(noda en sia agenda) tablettas, manti da bogn e Viagra!
Martin:
Signur Morell! Ei fa buca basegns che tut vegni articulau.
Clau:
Jeu tuornel gest puspei (banduna la stanza).
Martin:
Signur Morell!?
Clau:
(stond eri sin la sava) Signur dr. Caprez?
Martin:
Co haveis Vus previu dad ir en mia combra?

S-BRI 1-1_Service da combra_(sr) y


Service da combra | 2. maletg

22
Clau:
Dad esch en – tut normal.
Martin:
E sch’igl esch ei serraus?
Clau:
Lu splunt’jeu.
Martin:
Jeu sun cheu e mia dunna ei a far “wellness” – tgi duess lu arver?
Clau:
Gie, veseis ussa, quei fuva crei jeu quei ch’jeu vevel emblidau.
Martin:
(dat a Clau omisduas clavs) Cheu veis omisduas clavs. Anavos stueis gie è vegnir
enzaco.  – Mo ussa marsch, marsch. Schei schular! (Tuorna el bogn, sturnida.)
Clau:
(arva igl esch e …)
Jean-Claude: (… entra cul carr da service.) Service da combra. Buna sera. Ina ga schampagner ed
ina ga salm per duas persunas.
Clau:
(dat in’egliada on zuler, tuorna en stanza) E nu’ei la dunna?
Jean-Claude: (Surriend) oh, lezza stueis schon vegnir sez cun tut.
Clau:
Jeu manegel quella ch’era avon cheu on zuler? Quella en camischa da notg?
Jean-Claude: Ah, lezza! – Lezza ei sbrigada tras il corridor. Sia camischa ei aschi fina ch’ins po
veser … (telefon stgalina.)
Clau:
(pren dabot il tgiern) Gieee!... Dunna Caprez! Po restei en Vossa combra! … Na!
Seserrada ora?! Gie, e nu’essas uss? … Mo cun aschi tanient pauca vestgadira saveis
tonaton buca cuorer pigl entir hotel entuorn. Jeu vegnel immediat ed arvel igl esch
da Vossa combra… Naturalmein ch’jeu hai la clav (curregia dabot) naturalmein
ch’jeu hai buca la clav, mo jeu procurel per ina. … Immediat, gie! (Penda si il
tgiern.)
Jean-Claude: Duvreis in passepartout?
Clau:
Na, plitost in vinars! (Vul ir.)
Jean-Claude: Stop! Mo plaun! Vus stueis aunc suttascriver.
Clau:
Jeu tuornel immediat.Spitgei cheu! (Va.)
Martin:
(tuorna en camischa e caultschas suten ord il bogn, porta las caultschas sur bratsch
giu, sescarpetscha bunavid il carr da service) Sto quei carpien gest star cheu a miez
liug? Mettei quei en combra.
Jean-Claude: (meina il carr da service en combra, tuorna immediat puspei.)
Clau:
(entra en quei interval ella combra 222, lai aviert igl esch e va immediat en bogn.)
Jean-Claude: Tut tenor Vies giavisch (spetga ina bunamana cun tener neu in maun).
Martin:
(ignorescha Jean-Claude) engraziel.
Jean-Claude: Igl ei tut semtgau en combra, sco Vus veis giavischau.
Martin:
Gie, quei ei bien. Engraziel.
Jean-Claude: Jeu engraziel medemamein – fetg generus!
Martin:
Vus saveis ussa ir!
Jean-Claude: Na – Il signur docter Caplazi ha detg da spitgar cheu. El sto aunc suttascriver.

S-BRI 1-1_Service da combra_(sr) y


Service da combra | 2. maletg

23
Martin:
Ha’l detg?
Jean-Claude: Gie, suttascriver ed aunc dar ina bunamana, capis.
Martin:
Jeu hai negina buorsa cheu cun mei.
Jean-Claude: Gliez crei jeu – neginas caultschas – negin portmone! Logo! (Ri) Vus essas il hosp
da 222.
Martin:
Na! Lez sun jeu buc.
Jean-Claude: Bein bein, Vus essas quel dils caffès ed esspressos ensemen cun quella dunna.
Martin:
Na, sun jeu buc … negins caffès, negins expressos e negina dunna.
Jean-Claude: (ponderond empau confus) negina dunna?
Martin:
(grescha) Na, negina dunna! – Ed ussa schei cumbien mei. Jeu sun buc il hosp dalla
combra 222 mobein quel dalla combra 221. Rogantini. Dr. Roland Rogantini.
Jean-Claude: (ponderond) gie – na, na! En la combra 221 ei il signur docter Caplazi.
Martin:
È! Lez ei è cheu en quella combra. Nus vein quella combra ensemen.
Jean-Claude: (targlinond) Ensemen?
Martin:
Ensemen!
Jean-Claude: Omisdus ensemen – senza dunna?
Martin:
Exact! Vus veis capiu.
Jean-Claude: (manegiond da haver capiu) uiuiuiuiui …
Martin:
Dei cheu a mi quei pupi, jeu suttascrivel. Il signur docter Caplazi ha franc nuot
encunter.
Jean-Claude: E Vus fageis tut ensemen cul signur docter Caplazi?
Martin:
Tut! (Tonsch’a Jean-Claude ina nota per bunamana.) Quei ei per Vus. Jeu selasch
sin Vossa discreziun.
Jean-Claude: (dat in’egliada sin las combas bluttas da Martin, catscha la nota anavos el sac dalla
camischa) Tgei tertgeis è! Jeu hai dunn’ed affons!  Jeu sun buc aschi in! (sbriga vi e
dad esch ora.)
Martin:
(resta consternius en combra) gnanc ina bunamana vulan ei pli. (Vul serender en
combra da durmir, ei splunta vid igl esch.) Sa tgei ch’ei dat aunc? (Arva
energicamein igl esch.)
Marietta:
Cheu, il placat haveis semplamein schau scher cheugiu ella recepziun.
Martin:
Ou! Vus veis gest aunc muncau a mi.
Marietta:
Ach! Vus insumma buc a mi. Vus leis bein buc ir aschia al congress?
Martin:
Pertgei buc? Disturbass quei Vus? (Ri dad ault.)
Marietta:
Vus cartis franc aunc che nus dunnas seigien davos la glina. Dumandei inaga miu
fegl. Jeu sai aunc vegnir tut auter. Seiges leds che Vus enconuschis buca mei
endretg.
Martin:
Gie, gliez sun jeu leds.

S-BRI 1-1_Service da combra_(sr) y


Service da combra | 2. maletg

24
Marietta:
E paupra sche quei placat stat buc avon il podium. – Nu’ei atgnamein miu fegl?
Martin:
Lez ei gest occupaus cun ina missiun fetg delicata.
Marietta:
Missiun delicata? Miu Clau? Oh, per gliez veis gest encuretg il dretg! – Schia, jeu vi
buca disturbar Vus pli ditg. E teni endamen, jeu tegnel Vus en egl (muossa cun dus
dets dil maun dretg sin ses egls. Petga lu a sesezza sil pèz e cloma) Tut a la dunna!!!
(Va)
Martin:
Clau Morell, mintgaton vai jeu veramein cumpassiun cun tei. (Contempla il placat,
surri) Cheu savess’ins fors’aunc midar enzatgei! (Svanesch’encombra da durmir.)

 5. scena: combra 221 e 222
Clau, Patricia, Martin
Clau:
(sortescha en quei mument dil bogn en la stanza 222. Porta il manti da bogn sur
bratsch giu) Tgisà nua ch’il Caprez ha zuppau sias tablettas? (Smeina il manti da
bogn sin il sessel pulstrau. Ei splunta, Clau arva igl esch.)
Patricia:
(entra en camischa da notg) oh, Clau, jeu savess sedesperar.
Clau:
Ha enzatgi viu Vus?
Patricia:
Mo il camerier ed ina dama empau pli veglia. El ha viu mei mo davos en e la dama
ha mirau sin tschella vart cu jeu sun ida sperasvi. (Enaquella stgalina il telefon.
Patricia vul prender giu il tgiern.)
Clau:
(dabot) o ti bien Diu, na!!! Gie buca prender giu!
Patricia:
Pertgei buc?
Clau:
Vus essas gie gnanc cheu!
Patricia:
Ou gie, naturalmein!
Clau:
(trai ina tschera e tegn il tgau.)
Patricia:
Mo Clau, tgei has è pomai?
Clau:
Miu tgau … Quei vegn dil stress …Vus vesses buca forsa ina tabletta?
Patricia:
Bein bein, secapescha. Jeu hai ina en combra. Miu um vertescha era buc’aschi bein
l’altezia. (Va en combra da durmir.)
Clau:
(pren giu il tgiern dil telefon che stgalina aunc adina. Emprova da midar empau la
vusch) hallo?
Martin:
(221) signur Morell, nua gianter steis er’aschi ditg?!
Clau:
Jeu vegn immediat.
Martin:
(221) ed emblidei buca mias tablettas. (Penda si il tgiern dil telefon e va en combra
da durmir.)
Patricia:
(vegn ord combra cun ina scatla cun tablettas ed in migiel Coca-Cola.) Schia, miu
car, cheu havein nus ina tabletta ed in tec Cola per laguoter ella. (Tonscha ad el ina
tabletta ed il migiel.)

S-BRI 1-1_Service da combra_(sr) y


Service da combra | 2. maletg

25
Clau:
(pren la tabletta e beiba ora gl’entir migiel Coca-Cola.)
Patricia:
Schia, lu savessen nus ir.
Clau:
Nua vuls ti … vuleis Vus ir?
Patricia:
Oh, cheu vi – en tia combra.
Clau:
Gliez ei ussa propi buc ideal.
Patricia:
Pertgei buc?
Clau:
Perquei ch’jeu hai in sgarscheivel disuorden en combra. Jeu stuess exnum
gl’emprem rumiar empau!
Patricia:
(embratscha Clau) quei ei nuota necessari, Clau. Jeu seconcentreschel mo sin nus
dus. (Da detschiert) jeu dun a ti exact treis minutas.
Clau:
(sedesperond) jeu fetsch tut quei ch’jeu sai!
Patricia:
(giavinond) gliez sperel jeu fetg!
Clau:
(sefa libers da Patricia, metta discusamein la scatla cun las tablettas en sac, pren il
manti da bogn) gie … sche lu … mon jeu pia vi inaga. (Arva igl esch. Fa adia cul
maun, banduna la combra, siara igl esch mo splunta lu gest puspei.)
Patricia:
(caveglia empau ses cavels, arva lu igl esch.) Clau? Ti? Gia a fin?
Clau:
(seschluetta viaden) Na na, aschi sperts sun jeu lu è buc.
Patricia:
(lasciv) Gliez sperel jeu è buc!
Clau:
Ehmm, dunna Caprez, sche nus essas schon tiel tema … ehmm, jeu vi buc esser
memia impertinents, mo … vesses Vus forsa ina da quellas tablettas, saveis … ina
da quellas pintgas … blauas …
Patricia:
Mo Clau! In um en tes onns!... Denton negina tema – ti vegnas a duvrar neginas.
Clau:
Ins po mai saver …
Patricia:
Stun mal … neginas pli … tuttas ein naven.
Clau:
Tgei vul quei dir … tuttas ein naven?
Patricia:
(surriend) COCA-COLA!
Clau:
Mo quei ei ussa … o ti bien Diu! … Adia dunna Caprez. (Va.)

6. scena: combra 221
Clau, Martin
Clau:
(entra en combra) jeu fuss puspei cheu!
Martin:
(vegn ord combra da durmir, pren encunter il manti da bogn e trai en quel) hai
tertgau che Vus stoppies aunc far quel.
Clau:
Tut drova siu temps. (Senta che las tablettas entscheivan a luvrar, siu pass
entscheiva a semidar.)

S-BRI 1-1_Service da combra_(sr) y


Service da combra | 2. maletg

26
Martin:
E las tablettas?
Clau:
(tonscha a Martin la scatla) quellas cheu fussen …
Martin:
(laguota immediat in pugn plein) e las autras? Las blauas?
Clau:
(empau confus) magliau … ahm … emblidau!
Martin:
Morell! Cun tgei patertgeis Vus atgnamein?
Clau:
(sut pli gronda influenza dallas tablettas) quei sai plaunsiu mez buc aschi exact.
Martin:
Mei dabot vi en combra da mia dunna per quella scatla.
Clau:
Semplamein aschia?
Martin:
E porteis ella neu tscheu.
Clau:
Vossa dunna!?!
Martin:
Na! La scatla cun quellas tablettas matei! – E silsuenter purteis quella clav giu ella
recepziun.
Clau:
Tut sco Vus giavischeis, signur docter Caprez.
Martin:
Ed ussa, marsch, marsch, signur Morell. (Arva cun in surrir igl esch e lai sortir
Clau. Siara puspei igl esch, cun fatscha seriusa) Toc tamazi! – (lu cun veseivel
plascher anticipau, furschond ils mauns) Schia Tina – Tinetta! (schula ina legra
melodia, va viers la combra da durmir, sturnida, svanescha en combra.)

7. scena: combra 222
Clau, Patricia
Clau:
(entra en combra.)
Patricia:
Clau – finalmein! Jeu hai spitgau aschi vess. (Avon che Clau vegni da dir enzatgei,
pren ella Clau pil maun e meina el anavos tiegl esch) lein gest ir vi en tia combra!?
Clau:
Quei cun igl “ir” va buc … ei ha, ha … miurs en combra.
Patricia:
(cun snavurs) Cheu? En quei hotel cun quels horrents prezis?
Clau:
Gie, manegeis Vus che las miurs sappien buca prestar quei? – En scadin cass savein
nus buca ir vi en mia combra.
Patricia:
Na, segir buc! – Il meglier ei sche nus stein gest cheu.
Clau:
Na!!!
Patricia:
Bein. Miu um ei a quella sesida cheu vi el center da congress. Quel tuorna buc aschi
spert. (Eroticamein, entscheiva a far ora ils nuvs dalla camischa da Clau) Schia –
tgi da nus dus fa l’entschatta?
Clau:
(dabot) dessen trer la sort?
Patricia:
Stai lucs, Clau! Tut lucs e gauda semplamein! (trai il tschiep a Clau sur las
schuvialas giu.) Ti vas ussa en combra, sedelibereschas da tia vestgadira e semettas
en letg. Jeu vegn immediat … suenter la duscha …

S-BRI 1-1_Service da combra_(sr) y


Service da combra | 2. maletg

27
Clau:
Jeu sun buc’aschi segirs …
Patricia:
(tegn il det a Clau sin las levzas) pssst! Tut lucs …! (Stauscha el da combr’en, siara
igl esch e va al telefon) Hallo? – Service da combra? … Cheu ei la combra 222.
Purtei a mi ina butteglia schampagner ed ina schala caviar. … Gie, bugen. … E fagei
spert! Jeu sun gia miez morta dalla fom! … Engraziel. (Penda si il tgiern dil telefon
e va en bogn.) .)

8. scena: combra 221
Martin
Martin:
(vegn en manti da bogn ord combra, sturnida e va en bogn) Quella rauba gida gie
insumma nuot!

9. scena: combra 222
Patricia, Clau
Patricia:
(arv’in techet igl esch dil bogn) Claaau? Vegnas e lavas a mi il dies?
Clau:
(cloma ord combra) jeu vegn!
Patricia:
Oh, engraziel – miu car! (Siara puspei igl esch.)
Clau:
(vegn ord combra. Il tschiep ei aunc adina sur las schuvialas giu sco avon, camischa
ei ord las caultschas.) O ti bien Diu. Sin tgei vai jeu seschau en? (pren posiziun avon
igl esch dil bogn.) Basta – tener si las combas e schar ir sco ei va! (Va en bogn.)

10. scena: combra 221
Martin, Tina, Jean-Claude
Martin:
(vegn tut a sturnidond ord il bogn). Puah – Quellas tablettas gidan ina miarda.
(Tschenta la scatla da tablettas sin meisa. En quei mument splunt’ei vid igl esch.)
Tgisà tgi che quei ei puspei!?
Tina:
(stat en manti ni giacca, cun perucca e spieghel da sulegl avon esch.) Stgavo!
Martin:
(enconuscha buca ella) Leis Vus vegnir tier mei?
Tina:
Gie, nun che ti hagies ponderau auter. (Pren giu la perucca ed ils egliers da sulegl.)
Martin:
(cun grond plascher) Tina! (S’embratschan.)
Tina:
Jeu hai retschiert tiu SMS – e lu sun jeu immediat semessa sin via neu cheu.
Martin:
Jeu hai strusch enconuschiu tei.
Tina:
Quei ei era il senn da quella perucca. Ins sa gie mai …
Martin:
Jeu hai empruau da telefonar a ti – sai buca contas ga …

S-BRI 1-1_Service da combra_(sr) y


Service da combra | 2. maletg

28
Tina:
Cu miu um ei d’entuorn tschentel jeu adina giu il telefonin, el ei sgarscheivel
disfidonts.
Martin:
Sas ti tgi ch’ei medemamein cheu en quei hotel? – Tia scheffa, Justina-Catrina
Simonet-Ruinatscha digl “U-F-E-E”!
Tina:
Lu sun jeu leda che jeu hai buca aunc entupau quei monster d’ina emanza!
Martin:
(trai Tina neu tier el sil sessel pulstrau) Nus havein duas uras per nus, cun ni senza
emanzipaziun (sturnida).
Tina:
(pren distanza da Martin) has pigliau da freid?
Martin:
Gie, quella ferdaglia cheu a Tavau. E quellas stoda tablettas gidan è nuot.
Normalmein svanescha quei bia pli spert.
Tina:
(contempla la scatla cun las tablettas, legia dad ault) Demistrin?
Martin:
Na, Dimestropan.
Tina:
Cheu statti “Demistrin”.
Martin:
(contempla la scatla pli da rudien) Oh, quei Morell! Quei ei in amphetamin da mia
dunna! – Quei astga buc’esser ver! – Spetga, jeu mon dabot vi ella combra speras
per las dretgas.
Tina:
Tgei? Nus essan gest ella combra sper quella da tia dunna?
Martin:
Quei ei è la cuolpa da quei Morell, quei schulori! Ei gnanc habels da reservar
endretg ina combra.
Tina:
E nu’ei quei utschi dalla bialaura uss?
Martin:
Tgei sai jeu. El vess aunc giu da purtar schiglioc enzatgei a mi. Mo era quei eis el
buca staus pipa da far. Uss ei la clav giu (strunida) ella recepziun. (Ponderond) Sas
tgei, mia cara … va ti ordavon en combra, jeu vegn lu gleiti suenter. Sas denton
arver la butteglia schampagner.
Tina:
Quei ei gl’emprem positiv ch’jeu audel dapi ch’jeu sun cheu… (surriend) silmeins
entochen uss… miu tigher… (Va en combra da durmir.)
Martin:
(pren il tgiern dil telefon) Gie? Ei leu il service da combra? … Cheu ei Rogantini,
combra 221… na, negin caffè! Na – arver ina combra. 222… Gie, jeu sai. ...Clar!
Vus astgei buc … Mo saver, gliez savesses? … Lu vegni e mussei tgei che Vus
saveis… Engraziel zun fetg! Hai gia semtgau ina biala bunamana … Ah, lezza leis
buc … (penda si il tgiern da telefon.)
Tina:
(arva in tec igl esch-combra, ei zugliada en in grond schigentamauns) Martin, eis
gia staus per tias tablettas?
Martin:
Sun gest sin via.
Tina:
Vegnas lu directamein en bogn – sas lu lavar a mi il dies.
Martin:
Ou gie, jeu tuornel immediat. (Vul ir.)
Tina:
(svanescha en bogn.)
Martin:
(mira suenter a Tina, serenda lu tiegl esch ed arva quel.)
Jean-Claude: (stat avon esch, fetg serius) Signur dr. Rogantini?

S-BRI 1-1_Service da combra_(sr) y


Service da combra | 2. maletg

29
Martin:
Jeu? – eh, gie naturalmein, quei sun jeu. Haveis la clav per la combra 222?
Jean-Claude: Haveis Vus buca gia survegniu ella?
Martin:
Gie, bein – jeu hai giu survegniu duas, mo ina ha ussa quei dings, e l’autra ha mia …
x-enzanua …
Jean-Claude: Per mintgin ina, quei tonscha adina.
Martin:
Gie, mo ussa …
Jean-Claude: Haveis Vus sez detg!
Martin:
Jeu sai, ed jeu seperstgisel è persuenter … dei a mi la clav, fagei aschi bien. Igl ei
fetg urgent.
Jean-Claude: Fetg urgent? – Tschien!
Martin:
Na – duatschienventgadus!
Jean-Claude: Sche bien, sche Vus manegeis (tegn vi il maun.)
Martin:
(capescha, che Jean-Claude manegia daners.) Quei ei gie exorbitant!
Jean-Claude: Gie ni na?
Martin:
Quei annunzi’jeu alla direcziun!
Jean-Claude: Tgei? Jeu hai gie fatg nuot. Sin seveser (sevolva per ir).
Martin:
Ah, na … spitgei, spitgei in amen! (Trai neunavon la buorsa) Con haveis detg?
Tschien?
Jean-Claude: Duatschienventgadus – haveis Vus sez detg!
Martin:
Cheu! (Surdat ad el ils daners.)
Jean-Claude: (lai svanir ils daners en siu sac da caultschas.) Ed il dr. Caplazi ei buca cheu?
Martin:
Na! Lez ei pil mument buca cheu. – Fagesses ussa aschi bien?
Jean-Claude: Ed il hosp dalla combra 222 – è in amitg?
Martin:
Oh, gie, gie, in fetg bien amitg.
Tina:
(cloma ord il bogn) Martin, vegns a lavar a mi il dies?
Jean-Claude: Uiuiui …
Martin:
(imitescha Jean-Claude) uiuiui … quei ei insumma nuot “uiuiui” – quei ei … quei ei
la dunna da dr. Caplazi!
Jean-Claude: (malcartent) la dunna … da dr. Caplazi?
Martin:
Sche jeu ditgel!
Jean-Claude: Dr. Caplazi ha in amitg ed aunc ina dunna?
Martin:
Gie – e lu?
Jean-Claude: Vus veis detg “per mintgin in, quei tonscha adina”.
Martin:
(stauscha Jean-Claude dad esch ora. Omisdus bandunan la combra.)

S-BRI 1-1_Service da combra_(sr) y


Service da combra | 2. maletg

30
11. scena: combra 222
Martin, Jean-Claude, Clau, Patricia
Martin:
(entra cun Jean-Claude en combra 222) Schia, engraziel. Vus saveis puspei ir.
(Stauscha Jean-Claude dad esch ora. Vul lu serender en bogn, mo igl esch ei
serraus cun la clav. Splunta.) Hallo! … Hallo!
Clau:
(en bogn) Mettei il schampagner semplamein en combra. (Vegn ord bogn.
Port’entuorn veta in grond schigentamauns. Il tgierp sura ei plein spema. Vesa
Martin e peglia tema.)
Martin:
(medemamein schoccaus) Morell!?! Vus?!? … Tgei gianter fageis Vus en miu….?
… e quella spema? … Schei tuttin’enzatgei!
Clau:
Quei ei empau bia damondas en ina. Jeu sai gnanc cun tgeinin’entscheiver.
Martina:
Tgei che Vus fageies cheu, less jeu bugen saver!
Clau:
Quei ei gnanc aschi sempel da declarar. Jeu sun … na, jeu hai … also gl’emprem…
el bogn e lu havev’ei negina spema… Mo ussa hai ina massa spema…
Martin:
Gliez ves’jeu mez! Pertgei essas buc el congress?
Clau:
Jeu hai aunc stuiu turnar inaga.
Martin:
Pertgei?
Clau:
Pervia da Vies bogn.
Martin:
Tgei sei cun miu bogn?
Patricia:
(vul arver igl esch dil bogn.)
Clau:
(trai dabot neu igl esch) jeu hai … in … in rendez-vous.
Martin:
En miu bogn?
Patricia:
(vul danovamein arver igl esch.)
Clau:
(trai puspei dabot neu igl esch.)
Martin:
(ponderond) Uiuiui …
Clau:
(imitond Martin) uiuiui …
Martin:
Vus … Vus veis bein buca forsa ina dunna…
Clau:
O ti bien Diu… na! (Ri en perfetg) co savess jeu è … il cuntrari!
Martin:
Tgei lu?
Clau:
In … um.
Martin:
(schoccaus) Tgei? Mo… Morell?!!
Clau:
Gie, … in um… in amitg…
Martin:
E tgei fageis Vus cun Vies amitg cheu en miu bogn?
Clau:
Oh, quei saveis bein s’imaginar.
Martin:
Tgei duei jeu saver s’imaginar?

S-BRI 1-1_Service da combra_(sr) y


Service da combra | 2. maletg

31
Clau:
(dat negina risposta, entscheiva mo a schar girar sia butschida.)
Martin:
(mira tier, entscheiva lu denton era a schar rullar sia butschida) Vus manegeis…?
Clau:
(ei denton staus eri) Vus saveis puspei calar.
Martin:
(indignaus) Signur Morell – Jeu sai buca tgei tertgar! Quei vess jeu mai tertgau.
Mai!
Clau:
Per esser sincers, jeu era buc. Sche la disposiziun ei cheu fetg profund giuaden,
tuttenina schabegi’ei, ch’ins …
Martin:
Calei! Calei!!! Lein buca seprofundar pli fetg en quei tema. (Sesend) en nies bogn.
Sche mia dunna savesses da quei…
Patricia:
(vul danovamein arver igl esch.)
Clau:
(trai per la tiarza gada neu igl esch e stat sper igl esch.)
Martin:
Jeu crei ch’el vegni plaunsiu malpazients.
Clau:
Jeu level gest lavar il dies ad el.
Patricia:
(vul aunc ina gada arver igl esch.)
Clau:
(cloma dad esch en) jeu sun gest vida discuorer – cul signur Caprez!
Patricia:
(siara quella gada sezza dabot cun in sbat igl esch.)
Martin:
(surstaus) sto esser che miu num fetschi impressiun ad el.  – Astg’jeu forsa
dumandar Vus tgi che Vies amitg ei?
Clau:
El lavura giu Bern en in biro.
Martin:
En in biro? Schia, schia. Leu dat ei bia biros, va quei era empau pli precis?
Clau:
(ponderescha) egl uffeci federal per l’egualitad dils dretgs ed emancipaziun.
Martin:
Oh, sch’ins lavura leu, lu ston ins vegnir aschia – en tgei funcziun eis el leu? Co ha’l
num?
Clau:
Ella direcziun…
Martin:
Tgeiii?!? Ella direcziun?
Clau:
… eis el responsabels pil caffè da pausa. Procura pils paunins… il Pauli …
Martin:
E Vus essas … ensemen cun quei … Pauli da caffè?
Clau:
Gie.
Martin:
… che ses’ussa en mia bognera …
Clau:
(consternius) Gie.
Martin:
Signur Morell – nua veis schau la morala? – Damaun havein nus in tschuat da
sediscuorer, in’entira massa! – E gest in digl “U-F-E-E”.
Clau:
Gie, precis sco Vossa muronza, la Tina.
Martin:
Quei ei buc il medem!
Clau:
(mira empau disfidond) Ah, buc …!

S-BRI 1-1_Service da combra_(sr) y


Service da combra | 2. maletg

32
Martin:
Na! – Ed ussa schei schular e mei alla lavur. Vus el congress ed Vies Pauli da caffè
tier sia emploiadas emanzipadas digl uffeci da pausas.
Clau:
(devot) gest sco Vus giavischeis, signur Caprez!
Martin:
(vul ir el bogn, igl esch ei denton serraus cun la clav) E fagesses aschi bien e
dumandasses Vies Pauli sch’el dessi buca forsa ora a mi mias tablettas encunter
cunauras.
Clau:
Mo, lezzas hai jeu bein gia purtau a Vus?
Martin:
(vilaus) Gie, ina miarda – las tablettas da mia dunna veis purtau a mi.
Clau:
Ed han ella fatg bein?
Martin:
(en gretta) grondius!!! (sturnida, grescha) ed ussa meis immediat en per mias
tablettas ni ch’jeu mon en per ellas!
Clau:
Mo stei ruasseivels, signur Caprez. In pign mument … (spluta vid igl esch dil bogn e
vegn schaus viaden. El medem mument splunta ei vid igl esch dalla stanza.)
Martin:
(arva igl esch e Jean-Claude entra cun in carret da service.)
Jean-Claude: Service da combra. Buna sera. Ina ga schampagner e caviar per duas persunas.
Martin:
Vus veis sbagliau combra. Jeu hai empustau nuot.
Jean-Claude: Gie segir, jeu sai. Vus essas ella fallida combra.
Clau:
(vegn quei mument ord il bogn) Cheu hai jeu ellas …
Martin:
Signur Morell!? Haveis Vus empustau quei cheu?
Clau:
O ti bien Diu, na! Jeu sco vegetari d’alcohol.
Jean-Claude: (controllescha la gliesta) empustau per la combra 222. (Mira surstaus sin Clau)
signur Morell?
Martin:
(curregia dabot) Caplazi, signur Caplazi!
Clau:
(calmond) Quei ei franc e segir in’empustaziun dil Pauli.
Jean-Claude: Pauli?
Martin:
Siu … siu amitg.
Jean-Claude: (a Martin, mussond sin Clau) Il signur docter Caplazi ei Vies amitg ed aunc igl
amitg da Pauli …?
Martin:
(sfurzond, vilaus) Gie … aschi circa.
Jean-Claude: (ri tut dad ault) e Vus scheis adina ch’in per mintgin tonschi!
Martin:
(trai vilaus la butteglia schampagner ord la sadiala cun glatsch, tegn la butteglia
sco arma enta maun e smanatscha cun quella Jean-Claude.)
Jean-Claude: (pren la fuigia e svanescha dad esch ora.)
Martin:
(smanatschond suenter) Ti fai che ti vegnies giuadon, schiglioc …
Clau:
(vegn il davos mument da tener anavos Martin) sequietei, signur Caprez, sequietei
tuttina!

S-BRI 1-1_Service da combra_(sr) y


Service da combra | 2. maletg

33
Martin:
(sevolva e grescha siper Clau) Morell!!! (sturnida, sequietescha) Fagei aschi bien e
dei a mi mias tablettas.
Clau:
(tonsch’ad el la scatla.)
Martin:
Apropos tablettas… quellas pintgas blauas haveis è buc aunc purtau a mi.
Clau:
Gie, quei ei iu empau tup, saveis … co duei dir … il Pauli …
Martin:
(mira tut sutius) lein schar quei, spargnei a mi ils detagls! (sevolva per ir) Jeu mon.
(va, siara denton buca diltut igl esch, catscha aunc inaga viaden il tgau) Seturpegei!
(Va vi en combra 221 e leu el bogn.)
Patricia:
(vegn suenter in mumentin ord il bogn) eis el naven?
Clau:
Cun bia bia cletg hai jeu saviu evitar ina frontala! Persuenter hai jeu ussa ina
relaziun cun in Pauli da caffè digl “U-F-E-E”.
Patricia:
Quei ei gie grondius. Aschia vegn el mai a sminar enzatgei da nossa relaziun. (Cun
vusch erotica) en quei cass savessen nus ussa gie …
Clau:
Jeu sun buca pli aschi segirs schebein jeu …
Patricia:
Mo neu cun mei, lu savein nus gie mirar schebein ti … (omisdus van en combra e
siaran igl esch.)

12. scena: combra 222
Clau, Marc
Clau:
(vegn ord combra) Jeu vi mo dabot aunc metter ora la plachetta. (pren la plachetta
“Buca disturbar”, arva igl esch e – Marc stat avon esch.)
Marc:
(levamein surstaus) Signur docter Caplazi? (Entra) jeu hai mo vuliu dumandar Vus
schebein il signur docter Caprez e sia dunna seigien forsa cheu?
Clau:
Na… ein els buc!
Marc:
(sminond) ah, gie?
Clau:
Ni in ni l’auter.
Marc:
Ei va zvar tier a mi nuot, denton … tgei fageis Vus cheu en quella combra?
Clau:
Exact!
Marc:
Tgei, exact?
Clau:
Ei va tier a Vus nuot. Mo jeu savess era buca dir ei a Vus, sche quei fuss buca
sutamess alla discreziun medicinala.
Marc:
Miu camerier da combras ei vegnius tier mei cun entginas reclamaziuns. – Ei
setracta d’entgins amitgs, amitgs da Vus. Dus!
Clau:
L’amicezia ei il sal dalla veta!
Marc:
Jeu hai pli bugen Vus cheu en nossa casa sco hosp e buca sco cuschinier ed jeu less
regurdar Vus, che Vus seigies s’annunziai cun Vossa dunna – en la stanza cheu
speras!

S-BRI 1-1_Service da combra_(sr) y


Service da combra | 2. maletg

34
Clau:
Nus havein giu entginas differenzas …
Marc:
Jeu supplicheschel Vus instantamein da turnar vi en combra tier Vossa dunna.
Clau:
Quei fagess jeu bugen – mo mia clav ei deplorablamein …
Marc:
Jeu hai in passepartout.
Clau:
Quei ei uss’empau sventireivel… saveis … co duei dir … (omisdus van.)

13. scena: combra 221
Marc, Martin, Clau, Tina
Marc:
(entra sco emprem en combra, a Clau che spetga aunc on zuler) Signur dr. Caplazi,
fagei aschi bien. (Clau entra.)
Martin:
(vegn gest en quei mument or il bogn, porta in schigentamaus entuorn veta) Tgei dat
ei cheu?
Marc:
(fetg surstaus) Signur dr. Caprez? Vus, cheu?!?
Martin:
(empau perplex, emprova da declarar) Ohhhh … , Vus, … Vus saveis buca
s’imaginar con leds ch’jeu sun che Vus essas cheu. (Mossond sin Clau) quei, quei
malspirtau cheu ha rapinau mei!
Clau:
(sevolva e mira sch’enzatgi seigi aunc davos el.)
Marc:
Tgi? – Il signur docter Caplazi?
Clau:
Jeu!?!
Martin:
Gie gie, … gl’emprem ha el carmalau mei neu tscheu e lu serrau mei el bogn!
Clau:
(perplex) jeu sai buca tgei ch’jeu duess dir!
Martin:
(insista) sche lu po cuschi!
Tina:
(arva igl esch dil bogn) tigherli, vegns uss a lavar il dies a mi?
Martin:
(stauscha Tina anavos el bogn, grescha) Schei immediat dar mei. (Siara igl esch)
Quei ei sia dunna!
Marc:
Duna Caplazi?
Clau:
Mia dunna?!?
Marc:
(viers Clau) plaunsiu less jeu lu schon saver tgei ch’ei dat en cheu!
Clau:
(a Martin) ussa tonsch’ei lu plaunsiu!
Martin:
A mi tonsch’ei gia daditg! Ell’ei aunc bia pli brutala ch’el. Ell’ei semplamein
setratg’ora ed leva gest sfurzar mei da lavar ad ella il dies.
Marc:
(engarta la perucca ed ils egliers da sulegl) Da tgi ei quei cheu?
Martin:
Quei drov’el per semascrar! – Mo mirei! (Metta la perucca sin tgau a Clau) ed ils
egliers è (metta si ils egliers a Clau)!
Marc:
Jeu hai gia dalla bial’entschatta giu in curios sentiment. (A Clau) Leis aunc dir
enzatgei avon ch’jeu clomel la polizia?

S-BRI 1-1_Service da combra_(sr) y


Service da combra | 2. maletg

35
Clau:
(sdrappa vilaus la perucca ed ils egliers giu da tgau) Gie, in’entira massa hai jeu da
dir … sco emprem …
Martin:
(interrumpa Clau, viers Marc) in mument, mo plaun, mo plaun! Nus stuein observar
certas formalitads. (Pren la perucca ed ils egliers da sulegl) quei cheu vegn
gl’emprem inaga confiscau. (Viers Clau) Tut quei che Vus scheis ussa sa, sto denton
buca vegnir duvrau encunter Vus. Vus haveis il dretg da prender in advocat.
Plinavon haveis Vus meritau in brav alzament da paga, in auto dalla firma e treis
ulteriuras jamnas vacanzas ed jeu (viers Marc) desistel d’ina denunzia alla polizia.
Clau:
(Surriend) ah gie… oh, en gliez cass hai jeu era da dir nuot pli.
Marc:
Schia, uss eis ei lu definitiv avunda! (A Clau) Vus steis cheu en Vossa combra (a
Martin) e Vus, signur dr. Caprez turneis cheuvi en la combra 222.
Martin:
Jeu crei che quei seigi buca pli necessari, ussa ch’el dat gie tier tut.
Marc:
(resolut) jeu supplicheschel Vus instantamein. Jeu stoi era patertgar vid ils auters
hosps en mia casa. (A Martin) savesses far aschi bien e trer en in manti da bogn?
Martin:
Lez ei en bogn, tier la dunna Caplazi.
Marc:
Lu mei per el!
Tina:
(arva en quei mument igl esch dil bogn e trai en in grond artg viado il manti da
bogn. Siara lu immediat puspei igl esch.)
Martin:
(pren il manti da bogn e trai en el) engraziel, fetg honzeli. (pren la perucca ed ils
egliers da sulegl e suonda Marc.)
Clau:
O ti bien Diu! Sch’il signur Caprez s’entaupa uss cun sia dunna – quei dat ina
catastrofa! (Cloma el bogn) dunna Giossi, vegni immediat viado!
Tina:
(vegn beinspert ord il bogn, ei vestgida cun in manti da bogn) Tgi essas Vus? Tgei
ei atgnamein capitau cheu? Nua ei il Martin?
Clau:
Miu num ei Morell ed il rest sai jeu raquintar pli tard. Mo ussa schei schular e
setergei en (stauscha Tina viers la combra), avon ch’ei dat ina disgrazia.
Tina:
Ina disgrazia – mo pertgei è pomai?
Clau:
Ohh, sch’il Caprez percorscha ch’il Pauli da caffè ei sia dunna, lu buna notg …!
Tina:
Mo jeu hai tertgau che lezza seigi ida a far “wellness”.
Clau:
Gie… en in cert senn haveis schizun empau raschun. – Mo ussa fagei vinavon
(stauscha Tina viaden en combra. El sez va en bogn.)

14. scena: combra 222
Martin, Patricia
Martin:
(entra en combra, rimna dabot ses patratgs, va viers igl esch dil bogn, splunta)
hallo? Signur … Pauli …? … Dat ei oz negin caffè? (Arva igl esch ed entra.)
Patricia:
(vegn en quei mument en camischa da notg ord combra) Claaau, … Claaau.. (arva
igl esch e va on zuler, igl esch stat aviarts.)

S-BRI 1-1_Service da combra_(sr) y


Service da combra | 2. maletg

36
Martin:
(vegn ord il bogn) Pauliii … nu’eis? (Va ad encurir el en combra.)
Patricia:
(entra puspei en combra) Clau. – Quei ei buca pli legher! Neu neunavon, nu’eis?
(Va en bogn.)
Martin:
(vegn ord combra) Neu Pauli… las emanzas fan pausa e spetgan il caffè. – Jeu crei
che quel seigi gia sefatgs ord la puorla (sesa giu el sessel pulstrau.)
Patricia:
(vegn ord il bogn, siara igl esch e vesa Martin.)
Martin:
(vesa el medem mument è Patricia.)
Patricia e Martin:
(ensemen) Ti?!? (S’embratschan, omisdus fan plitost ina tschera trumpada.)
Patricia:
Has ti spitgau enzatgi auter?
Martin:
Na, na … jeu hai spitgau negin. Sas tgei plascher ch’jeu hai da veser tei.
Patricia:
Ed jeu pér! Ti has buc’idea co jeu sun surstada.
Martin:
Uss sun jeu gie cheu (sforza in surrir sin sias levzas).
Patricia:
Jeu è! (Ri medemamein da quei sfurzau) eis buc a quella sesida?
Martin:
Buca pli. Jeu sun aschi dil gianter en cunauras.
Patricia:
Han ils medicaments buca gidau?
Martin:
Tgei medicaments?
Patrica:
Las tablettas en bogn. Ti eis gie staus per ellas.
Martin:
Danunder sas ti che jeu …?
Patricia:
(realisescha ch’ella sa buca saver quei) gie … jeu supponel che ti seiges staus per
ellas, perquei ch’ellas ein buca pli en bogn.
Martin:
Jeu sun mo dabot staus en per ellas e lu aunc pli spert puspei viado … eis gia daditg
anavos?
Patricia:
Maximum tschun minutas. Jeu sun stada a far “wellness”, gest sut la duscha e cheu –
zac – ina sittada viaden el dies (muossa sil dies).
Martin:
E lu?
Patricia:
Lu sun jeu puspei setratga en e spert turnada neu cheu el hotel.
Martin:
Dabot – cun ina sittad’el dies?
Patricia:
Gie … aschi dabot sco gl’ei pusseivel cun ina sittad’el dies. – Ed uss level jeu gest ir
a star giu in mument – e lu stas ti cheu avon mei!
Martin e Patricia:
(ensemen) pertgei essan nus atgnamein buca s’entupai?
Martin:
(sto sturnidar, trai ord sac la perucca e schubregia cun quella il nas.)
Patricia:
Tgei curios fazalet has ti cheu?
Martin:
Ah, da quels han ei repartgiu oz el congress.
Patricia:
(mira da quei malcartenta.)
Martin:
Ina gruppa che propagava ils dretgs pigl um. Els fagevan attent sin la davos bastiun
masculina: “Il tupé s’auda a mi!”

S-BRI 1-1_Service da combra_(sr) y


Service da combra | 2. maletg

37
Patricia:
(percorscha che Martin porta il manti da bogn che Clau era staus per tut.) Martin!
Tiu manti da bogn!?!
Martin:
Gie? Ei enzatgei buc en uorden cun quel?
Patricia:
Gie – na … mo empau curios (ponderescha).
Martin:
Sche ti lessas uss ir en letg, e vesses nuot encunter, vegness jeu è!
Patricia:
Aha… Martin, Martin!
Martin:
Oh, sche nus vein uss gest omisdus in tec peda. (Omisdus svaneschan en combra.)

15. scena: combra 221 e 222
Clau, Tina, Martin
Clau:
(221 – vegn ord il bogn, va vi tiel telefon) hallo, recepziun? Jeu vess bugen il quen
per la combra 221 – dr. Caplazi… engraziel … gie … tochen pli tard. (Penda si il
tgier dil telefon, splunta vid igl esch-combra) dunna Giossi, schei schular!
Tina:
(vegn ord combra, ei vestgida, enquera la perucca) jeu fuss aschi lunsch, mo aunc
mia perucca. Senza quella mon jeu buc ord quei hotel.
Martin:
(222 – vegn en manti da bogn ord combra, va al telefon ed elegi’ina numera. Il
telefon stgalina en combra 221.)
Clau:
(221 – pren giu il tgiern) gie, hallo?
Martin:
(222 – discuora precaut che Patricia audi buc’el ) gie, jeu sun.
Clau:
(221 – a Tina) Gl’ei Martin. Uss vai liber – sche quel ha anflau sia dunna… (el
telefon) signur dr. Caprez! – Jeu supplicheschel Vus … jeu sai sincerar a Vus che
Vossa dunna ed jeu haveien mai, gie propi aunc mai …
Martin:
(222 – da bass) pssst! Buc aschi dad ault. Ella ei cheu e schai en letg.
Clau:
(221 – pli da bass, da murtirau) o ti bien Diu, fagei po nuot ad ella!
Martin:
(222) Jeu sun bi leds sch’ella fa nuot a mi.
Tina:
(221 – pren il tgiern da telefon orda maun a Clau) Hallo miu tigher – nus s’entupein
puspei in tec pli tard. Jeu enquerel mo aunc mia perucca ed ils egliers da sulegl.
Tschüü-hüss.
Martin:
(222) Zacumpellas – quei plunder ei gie cheu en mia combra.
Tina:
(221) Jeu bandunel buc’il hotel senza mia perucca!
Martin:
(222) Morell! Vegni immediat neu cheu tier mei per igl uorden da dunna Giossi! Jeu
semtgel tut cheu sin quei sessel. Capiu?! (Penda si il tgiern da telefon.)
Clau:
(221) Gie mo … (mussond sin siu tgierp-su nius), jeu sai tonaton buca … (encorscha
che Martin ha gia interrut il discuors, sedesperond e vilaus) Adina jeu! (banduna
vilaus la combra, Tina svanescha en combra da durmir.)

S-BRI 1-1_Service da combra_(sr) y


Service da combra | 2. maletg

38
16. scena: combra 222
Patricia,  Martin, Clau, Justina-Catrina, Rosalba
Patricia:
(vegn gest ord combra da durmir che Martin arva in techet igl esch dalla stanza) dat
ei in problem, Martin?
Martin:
(stat spert davon igl esch per zuppentar che quel ei aviarts) ah, na, na … mia cara.
Daco pomai vegns sin ina tal’idea? Tut en uorden! – Schia ed ussa: hop hop en letg!
(Omisdus van en combra da durmir.)
Clau:
(seschluetta en stanza e va immediat en bogn)
Martin:
(vegn gest sissu ord combra e discuora cun Patricia) jeu vi mo dabot aunc pender
ora la placchetta “Buca disturbar” – Ozildi san ins ton mai! (siara lu bufatg igl esch-
combra, cloma lu precautamein) Morell! –  Morell! (Va on zuler. Igl esch sesiara e
el ei serraus ora.)
Clau:
(vegn cun siu resti sut bratsch ord bogn) Finalmein!
Patricia:
(vegn en quei mument ord combra) Clau!?! Nu’eis è staus aschi ditg?
Clau:
(gesticulescha) in tec cheu ed in tec leu e schiglioc empau dapertut entuorn.
Patricia:
Ti creis buc – mo miu um ei gia turnaus!
Clau:
Gliez sai jeu … (curregia dabot) tgei? Gia turnaus? O ti bien Diu!
Patricia:
Teidla Clau, ti stos svanir, immediat!
Clau:
O ti bien Diu! (Vesa la perucca ed ils egliers da sulegl sin sil sessel pulstrau) neve
ch’jeu astgel metter si quella cheu, per semascrar (metta gia si la perucca ed ils
egliers da sulegl).
Martin:
(ei on zuler e splunta vid igl esch)
Patricia:
Quei ei miu um!Fai enzatgei, ti stos svanir! – Sezuppa en bogn! (Stauscha Clau en
bogn ed arva igl esch dalla stanza.) Mo Martin? Tgei pomai fas ti cheu on zuler?
Martin:
(entra) jeu tamazzi hai bein serrau ora memez cu jeu hai vuliu pender la plachetta
vid igl esch.
Patricia:
Mo uss’eis gie puspei cheu. – Va ussa en combra, jeu vegn gest suenter.
Martin:
Na, na, va ti gl’emprem.
Patricia:
Daco jeu!
Martin:
(sestrubegiond) ti sas gie – mia circulaziun, jeu stuess scaldar lezza empau
gl’emprem. Perquei manegel jeu ch’ei fussi il meglier sch’jeu mass ina runda da
scala si e giu.
Patricia:
Quei ei ina bun’idea! Empau si e giu … ed adina trer flad, fetg profund.
Martin:
Gie, precis, trer profundamein flad (respirescha profundamein l’aria, semeina e va
vi e dad esch ora).
Patricia:
(arva dabot igl esch dil bogn.) Clau!
Clau:
(vegn miez vestgius ord il bogn) Nu’eis el?

S-BRI 1-1_Service da combra_(sr) y


Service da combra | 2. maletg

39
Patricia:
A reanimar sia circulaziun – ed ussa giuado cun tei! (Arva igl esch e Justina-Catrina
stat avon esch) oh!
Justina:
Buna sera… (vesa en dad esch gest aunc co Clau sevestgescha a fin) hoppla!
Patricia:
(dabot) Astg’jeu presentar: Il signur docter Caplazi.. miu miedi da confidonza e
(viers Clau) quei ei dunna Justina-Catrina Simonet-Ruinatscha digl uffeci federal
per l’egualitad dils dretgs et cetera et cetera.
Justina:
(entra, tunschend a Clau il maun) quei fa ussa grond plascher a mi d’emprender
d’enconuscher Vus.
Clau:
(sto gl’emprem aunc fultscher la camischa ellas caultschas, serrar il tapun, metter si
ils egliers da sulegl) a mi è. (Dat ad ella il maun.)
Patricia:
El ha gest intercuretg mei, sco mintg’onn cu nus vegnin cheu al Forum mundial
d’economia a Tavau. Atgnamein sun jeu leda che Vus essas vegnida, el leva gest dar
ina sprezz’a mi.
Justina:
(surstat) El … a Vus? (Viers Clau) e nua veis Vossa pratica?
Clau:
A …. giu… eh … Cuera (siara la tschenta da sias caultschas).
Justina:
Quei ei in brav toc.
Clau:
Gie, gie. E sche jeu prendel tier aunc in tec, stoi jeu cumprar ina pli liunga.
Justina:
Jeu manegel la via tochen si cheu… mo per ina pazienta.
Patricia:
Il signur docter ha in entir triep pazients cheu a Tavau duront il Forum mundial
d’economia. (Pli da bass a Justina-Catrina) el ei in miedi pils promis.
Justina:
Savess jeu fors’era s’annunziar inaga…?
Clau:
Stun mal, jeu sun gia occupaus entochen silmeins diesch onns suenter la pensiun.
Justina:
Il signur Caprez ei buca casualmein … (mira sin Clau e lu sin Patricia) Sche bien,
lu vi jeu buca disturbar pli ditg. Sin seveser. (Va.)
Clau:
Quei ei puspei inaga iu péz a cup. (Ei splunta.)
Patricia:
(cloma) tgi eisi?
Rosalba:
(on zuler) la matta da combras.
Patricia:
(a Clau) Sezuppa – dabot – en bogn.
Clau:
(svanescha en bogn)
Patricia:
(arva igl esch dalla stanza) Gie?
Rosalba:
Duess jeu far si letgs?
Patricia:
Na engraziel, quel vein nus gie aunc gnanc duvrau endretg.
Rosalba:
Gie lu … (va).
Patricia:
(siara igl esch) Clau!?
Clau:
(arva igl esch dil bogn) sai jeu vegnir?
Patricia:
Gie, ed ussa tempo! (Arva igl esch. Ordado stat Martin. Ella peglia tema e siar’igl
esch cun in sbat. A Clau) miu um!!!

S-BRI 1-1_Service da combra_(sr) y


Service da combra | 2. maletg

40
Clau:
O ti bien Diu!
Patricia:
Sezupp’en bogn!
Clau:
(svanescha danovamein en bogn.)
Patricia:
(arva igl esch dalla stanza) Martin?
Martin:
(tegn il nas cun in fazalet) quei ha fatg mal.
Patricia:
Stos perdunar… mo… quell’aria currenta… Quei varga puspei. Levas ti buca ir a far
scalas?
Martin:
Gliez bein, gie, mo cun quella glisch da neon on zuler survegn jeu mal il tgau.
(Enquera) cheu enzanua vev’jeu egliers da sulegl. Has buca viu quels enzanua?
Patricia:
Bein, mo che quels ein … ein sgulai … vi e da finiastr’ora.
Martin:
Da finiastr’ora? – Mo sa pertgei?
Patricia:
Perquei… perquei ch’els eran aschi macorts.
Martin:
Mo ins sa tuttina buca trer tut quei ch’ei mitgiert semplamein vi e da finiastr’ora.
Patricia:
Deplorablamein buc … sch’jeu patratgel vid miu ex.
Martin:
(va viers il bogn.)
Patricia:
(semetta avon igl esch) en combra ein mes egliers. Sas prender lezs.
Martin:
(va en combra.)
Patricia:
(arva igl esch dil bogn e trai neuado Clau. Stuschond el viers igl esch dalla stanza)
Clau, cu s’entupein nus puspei?
Clau:
Tier mia sepultura! (va.)
Martin:
(vegn ord combra, ils egliers enta maun) meglier che nuot … sche lu mon jeu aunc
inaga.
Patricia:
Mo buca memia ditg. Ed adina trer profundamein flad…
Martin:
(va.)
Patricia:
(va en combra da durmir.)

17. scena: combra 221
Clau, Tina, Justina-Catrina, Martin
Clau:
(entra en stanza, lai aviert igl esch) dunna Giossi…?
Tina:
(vegnend ord combra) nu’essas è stai aschi ditg?
Clau:
(tonsch’a Tina ils egliers e la perucca.)
Martin:
(entra medemamein en quei mument en stanza, vesa Clau) è gia cheu? Cun Vies
tempo pudeis dar adatg che Vus catscheies buc’aunc ragischs enzanua!
Clau:
(grescha) ussa tonsch’ei lu! Jeu pos buca pli!

S-BRI 1-1_Service da combra_(sr) y


Service da combra | 2. maletg

41
Martin:
Ah, calei, calei. Plaunsiu hai jeu è avunda da quei teater cheu. (Viers Tina) cheu has
ils egliers da sulegl… (ei surstaus damai ch’el vesa che Tina ha denton mess si la
perucca ed ils egliers che Clau ha purtau) danunder has quels?
Tina:
Dil signur Morell.
Clau:
(reaghescha immediat) gie, quei ei stau ina casualitad nundetg. Jeu level gest ir vi el
center da congress, sun vegnius ord il hotel, neve, hai teniu ora il maun sco quei
ch’ins fa per mirar sch’ei pluschigni forsa – e cheu ein quels egliers da sulegl
setschentai bi a miez miu maun. Ti bien Diu, hai jeu tertgau, tgei caussas che crodan
giu da tschiel …
Martin:
Gie, gie, gie – tgei pulaccas!  (Viers Tina) jeu detgel quei fetg nuidis, mia tschutta,
mo jeu crei che ti stuesses ussa …
Tina:
Jeu sun gia naven, stoi mo aunc dabot ir per mia giacca. (Va en combra da durmir.)
Martin:
(Arva igl esch dalla stanza per laghegiar schebein l’aria seigi schubra.)
Justina:
(stat avon esch, surstada) signur docter Caprez? Tgei fageis Vus cheu?
Martin:
(sevolva viers il publicum ed imitescha Justina-Catrina) signur docter Capreeeez,
tgei fageis Vuuuus cheeeu? (Viers Justina-Catrina) Tgei ch’ins fa halt en in hotel!
Justina:
(entra) mo quei ei gie gnanc Vossa combra!
Martin:
Cu Vus haveis raschun, haveis Vus raschun. Jeu hai ni artau ni cumprau ella –
sulettamein priu a tscheins.
Justina:
Mo Vus essas gie ella combra dasperas!
Martin:
Mirei ina ga stagn sin mei… sun jeu en la combra speras?
Justina:
Na, Vus essas cheu.
Martin:
La finala san ins buc esser dapertut, neve! – E sch’ei interessescha Vus: Jeu sun
cheu diltuttafatg privat.
Clau:
(dat dabot denteren) il signur docter Caprez manegia tiel miedi privat. Jeu hai gest
intercurretg el e lu ha el aunc survegniu ina sprezza.Perquei eis el buca diltut (fa
moviments avon ils egls cul maun per dar d’entellir che Martin seigi buca diltut
gaga.)
Justina:
Ah, sco sia dunna!
Martin:
Tgei sei cun mia dunna?
Clau:
(dabot) secret medical! Cheu a Tavau ei tut top secret. (Viers Martin) quei ei aschia,
ni buc signur Caprez!
Martin:
Top secret, buc plaid!
Justina:
(a Clau) atgnamein vess jeu bugen dumandau Vus per in termin… sch’ei mass aunc
oz? Ei savess er’esser pér encunter sera… ni pli tard… il temps gioga negina rolla…
Clau:
(en hectica) per Vus forsa buc – mo temps ei capital. Temps ei temps e per mei eisi
uss’è temps, temps dad ir!
Justina:
Donn. Forsa ch’ei dat zacu pli tard inaga ina caschun…
Tina:
(vegn ord combra, ella porta ina giacc’alva, la perucca ed ils egliers da sulegl) jeu
fuss aschi lunsch.

S-BRI 1-1_Service da combra_(sr) y


Service da combra | 2. maletg

42
Clau:
(stausch’ella anavos en combra da durmir) engraziel, mia bun’assistenta. Lu fagei
aschi bien e miserei aunc il puls e la pressiun dil saung. (Siarra igl esch-combra.)
Justina:
(irritada) gie, lu vi jeu buca disturbar pli ditg. (A Martin) Stuesses Vus buca gia
d’uriala esser cheuvi el congress?
Martin:
Aem, gie … jeu sun ton sco sin via!
Justina:
Adia ensemen. (Va.)
Martin:
(a Clau) havesses Vus forsa è la buontad da serender plaunsiu vi el congress – Vus
miedi privat?
Jean-Claude: (entra en quei interval en la stanza 222. Lai aviert igl esch dalla stanza, va vi tier igl
esch-combra e laghegia dalla ruosna dalla clav viaden.)
Clau:
Vegnis gest cun mei?
Martin:
Jeu sai buc ir naven ussa. Mia dunna spetga ch’jeu tuorni. Jeu sai buca far spitgar
ella pli ditg. (Cloma viers igl esch-combra) Tina mia tschutta – jeu s’annunziel
damaun. Tschüss mia cara. (Banduna cun Clau la combra.)

18. scena: combra 222
Martin, Jean-Claude
Martin:
(entra en combra, vesa Jean-Claude che laghegia tras la ruosna dalla clav) He Vus!
Vai aunc?
Jean-Claude: Mo il service da combra. Jeu vess da vegnir per il carret.
Martin:
Nus havein aunc buc finiu, capiu! – Nus entschevin pér!
Jean-Claude: (fetg surstaus) pér entscheiver? – Vus?
Martin.
Gie, jeu. Tgei s’ei? Enzatgei buc en uorden? Ni stos jeu forsa dumandar Vus
gl’emprem?
Jean-Claude: (muossa cul polisch viers la combra da durmir) en cheu?
Martin:
Precis!
Jean-Claude: (serenda viers igl esch, plitost tier sesez) buna sera, cheu ha zatgi la dètga cundiziun.
(sevolva viers Martin) ed jeu hai tertgau ch’ina per in tonschi! Bien divertiment!
(Banduna dabot la stanza.)
Martin:
Engraziel, gliez sai jeu duvrar! (Va en combra da durmir.)

TENDA

S-BRI 1-1_Service da combra_(sr) y


Service da combra | 3. maletg

43
3. maletg

1. scena: combra 221 e 222
Clau, Paul, Martin
Clau:
(221 – entra en la stanza e selai curdar el sessel pulstrau.) Ei vess saviu vegnir aunc
mender! (Vesa il placat) o ti bien Diu, sche mia mumma vesess che quei placat ei
aunc adina cheu! (Ei splunta, Clau arva igl esch. Paul stat avon esch) buna sera.
Paul:
Buna sera, jeu vess bugen discurriu cul signur docter Caplazi.
Clau:
Lez, … lez sun jeu. Tgei sai jeu far per Vus? (Untgescha in stel e lai entrar Paul.)
Paul:
(entra cun crutschas ed ina comba enfaschada, porta adina in apparat da fotografar
cun el.) Il directur dil hotel ha detg a mi che Vus seigies si cheu. Jeu vegnel pervia
da quella novitad.
Clau:
Novitad?
Paul:
(pren malgengliamein plaz) Gie, quella che Vus haveis tarmess a mi.
Clau:
Ch’jeu hai … tgei noviatad manegeis Vus? Jeu sai cun la megliera bunaveglia buca
seregurdar …
Paul:
Ell’ei vegnida scretta sin il pupi da brevs da quei hotel. (Trai in pupi ord sac e legia)
“Contact per telefon funcziunescha buc. Fagei aschi bien e vegni el hotel Bellevue,
combra 221. Buca Roland Rogantini mobein Otto Caplazi.”
Clau:
(tier sesez) ed avon gnanc ina minuta ha X in tamazi detg ch’ei vessi saviu vegnir
aunc mender.
Paul:
Perquei sun jeu ussa cheu. – Giossi ei miu num, Paul Giossi. – Vus haveis in cletgun
che Vossa novitad ha contonschiu mei. Atgnamein fuss jeu en las vacanzas da skis.
Clau:
Cun quella comba?
Paul:
Na, pervia da quella comba sun jeu puspei ius a casa. Jeu sun siglius sur in pign segl
… ed ussa sun jeu cheu. Vus saveis gie, nus reporters essan spertezia!
Clau:
Vus vesses maneivel saviu schar empau dapli temps … ir e siglir cun skis cun ina
tala comba. (Scrola il tgau, realisescha lu tuttenina) tgei scheis Vus cheu … Vus
essas reporter?!?
Paul:
Exact. Setract’ei d’ina historia exclusiva che Vus haveis empustau mei neu cheu?
Schegie che quella novitad savess er’esser drizzada a mia dunna. Mo gliez vegnis
Vus bein a saver.
Clau:
Gie, na-na!!! Na segir buc’a Vossa dunna. Jeu enconuschel gie gnanc Vossa dunna.
Paul:
Savesses lu pia sclarir si mei?
Clau:
(surriend) en Vossa vegliadetgna?
Paul:
Pervia da quella novitad manegel jeu.
Clau:
Gie, quei vi jeu bugen far, signur …?

S-BRI 1-1_Service da combra_(sr) y


Service da combra | 3. maletg

44
Paul:
Giossi, Paul Giossi.
Clau:
E Vossa dunna?
Paul:
Lezza ha num tuttina, mo il prenum ei auter, …Tina.
Clau:
Tina, Tina Giossi! (Laguota da vit, si per sesez) Quei ch’jeu hai sminau ei tuttina
ver. Stoda pustracca! (cloma fetg dad ault viers igl esch dalla combra da durmir.)
Signur Paul Giossi! Jeu vi far cuort, signur Paul Giossi. (Ei denton sepostaus fetg
damaneivel digl esch dalla combra) Jeu fetsch a Vus in cordial beinvegni, signur
Paul Giossi.
Paul:
(laconic, aunc adina sesend el sessel pulstrau) jeu sun cheu.
Clau:
Signur Giossi – jeu hai daveras ina historia zun exclusiva per Vus … sch’ins sa
numnar quei derschalet aschia.
Paul:
Jeu teidlel. Da tgei setract’ei?
Clau:
Da… da… cheu da quell’egualitad dils dretgs per um e dunna.
Paul:
Quei ei nuot niev, ei ha aunc auters reporters cheu a Tavau, la finala ei uss il Forum
mundial d’economia seradunaus cheu vi el center da congress.
Clau:
(surri) eba, gie.
Paul:
Quei stuess schon esser ina historia nua ch’ils umens domineschan puspei inaga. Sco
quei ves’ora pil mument scavrognan las dunnas pli ditg e pli fetg vid l’influenza da
nus umens aschia che nus vein adina pli pauc da dir.
Clau:
A tgi scheis Vus quei… sche jeu mo patratgel vid mia mumma….
Paul:
Jeu spetgel ….
Clau:
Fetg bun’idea! Aunc meglier ei sche Vus spitgeis cheu giu ella halla d’entrada dil
hotel, pertgei mia historia ei aschi brisanta, ch’jeu drovel empau temps.
(Accumpogna el vi tier igl esch) ed empustei inaga in caffè… aunc meglier in entir
ruog caffè, ei savess eventualmein cuzzar empau pli ditg.
Paul:
Quei tuna bein. Sche lu tochen pli tard.
Clau:
(Stuschond Paul dad esch ora) gie, tochen pli tard. – Schia, quel fuss bein naven,
duei el sedivertir in’uriala cun siu caffè! (Va vi tiel telefon, elegia la numera dalla
stanza 222. Ei stgalina, Martin va al telefon.)
Martin:
(222 – cun schliata luna) Caprez. Tgei datti!?
Clau:
(en mesa desperaziun) Signur docter Caprez…
Martin:
Morell!
Clau:
Vus stueis vegnir…immediat! Igl ei schabegiau enzatgei!
Martin:
Ei savess buc esser auter, sch’ins lai Vus inaga tschun minutas persuls.
Clau:
Il Paul Giossi ei cheu!
Martin:
Tgi ei cheu?
Clau:
Igl um dalla…
Martin:
Dalla ... – na!

S-BRI 1-1_Service da combra_(sr) y


Service da combra | 3. maletg

45
Clau:
Bein, igl um dalla Tina!
Martin:
Gie, e nu’eis el ussa?
Clau:
Jai hai tarmess el giu ella halla d’entrada dil hotel.
Martin:
E nu’essas Vus?
Clau:
Ella combra 221.
Martin:
Jeu vegn vi. (Penda il tgiern sil telefon.)
Clau:
(penda medemamein il tgiern sil telefon e selai curdar el sessel pulstrau.)

2. scena: combra 222
Patricia, Martin
Patricia:
(sepusa vid la rama digl esch dalla combra. A Martin che ha gest pendiu il tgiern sil
telefon) drovas ina pli liunga pausa?
Martin:
(cuora sper Patricia vi en combra per sevestgir) jeu stun propi sgarscheivel mal. Mo
jeu sai buc …
Patricia:
Gliez hai jeu gia sefatg en mezza … Has ti forsa in’idea (sarcastic) cu ti … savesses
puspei inaga?
Martin:
Tgei sai jeu nua che quellas pintgas blauas ein pigliadas vi. – Mo ussa stoi jeu
immediat ir vi tiel Morell.
Patricia:
Pertgei? Tgei sei cun lez?
Martin:
Jeu sai gnanc co jeu duess dir quei a ti. Il Morell ei seschaus en enzatgei, senza
ponderar. Quei fa el schiglioc mai.
Particia:
Sin tgei eis el seschaus en?
Martin:
El ha ina relaziun.
Patricia:
(schoccada) na!?!
Martin:
Cun in um.
Patricia:
(schoccada aunc pli fetg) tgei!?!
Martin:
Quei ei aunc buca tut: il Pauli, aschia ha el num, ei responsabels pil caffè da pausa
da quellas emanzas en casa federala.
Patricia:
Ed ussa?
Martin:
Setegn ferm ed empermetta da buca piarder il giudezi: Duront cheu ti eis stada a far
“wellness” ed jeu vi el center da congress ei il Morell staus cheu en nossa combra
cun quei Pauli ed han … ti sas schon tgei…
Patricia:
Danunder duess jeu saver quei?
Martin:
(ei denton sevestgius) gie… tut ils detagls enconusch’jeu è buc. Jeu emprovel da
sclarir inaga la situaziun. Cheu drov’ei in um cun principis.
Patricia:
E danunder vul prender asch’in um alla sperta?

S-BRI 1-1_Service da combra_(sr) y


Service da combra | 3. maletg

46
Martin:
Quei sun jeu matei!
Patricia:
Oh, perduna, quei vess jeu prest emblidau.
Martin:
(sevolv’aunc inaga viers Patricia) seigies buca vilada, neve?
Patricia:
(malpazienta) daco duess jeu?
Martin:
Jeu sun aschi leds che ti eis schi toleranta e che ti capeschas cheu jeu sai ussa buca
schar il Morell persuls.
Patricia:
Gliez sun jeu disada.
Martin:
Patricia …
Patricia:
(va vi tier la combra da durmir) mo va, Martin, sch’igl ei ussa pli impurtont … (va
en combra.)
Martin:
(stat avon igl esch combra) Patricia! El vul seprender la veta!
Patricia:
(arva igl esch) il Clau … Morell?
Martin:
Na, il Pauli!
Patricia:
Pertgei?
Martin:
El ei sin tetg e vul siglir giu. El ha traplau il Morell en flagranti.
Patricia:
Cun tgi?
Martin:
Cun … cun il camerier dil service da combras (va).
Patricia:
(tuorna tut confusa en combra da durmir.)

3. scena: combra 221
Martin, Tina, Clau, Jean-Claude, Justina-Catrina, Marc, Patricia
Clau:
(ei splunta, Clau arva.)
Martin:
(entra) Nu’ei Tina?
Tina:
(vegn gest en quei mument ord combra) Martin! – Jeu hai pigliau ina tala tema cu
jeu hai udiu che miu um seigi cheu.
Martin:
(a Clau) apropos umens: a mia dunna hai jeu detg ch’il Pauli vegli seprender la veta
perquei ch’el hagi traplau Vus ensemen cul (dad ault) camerier dil service da
combra.
Jean-Claude: (entra gest quei mument) Vus veis clamau? (Viers Martin, ei  surstaus) oh, Vus
essas puspei cheu?
Martin:
(vilaus) Quei ves’ins bein, ni essas tschocs?! (Vul tschappar Jean-Claude.)
Tina:
Buca sevilenta talusisa, tigherli …
Jean-Claude: (a Martin) perstgisei, jeu hai mo vuliu vegnir per il carret. (seschluetta sper Martin
vi, sevolva lu viers lez) tigherli!

S-BRI 1-1_Service da combra_(sr) y


Service da combra | 3. maletg

47
Martin:
(Vul tschappar Jean-Claude, Tina vegn aunc da tener anavos el.) Ed a quei vadi hai
jeu aunc dau daners!
Jean-Claude: Duesses è buca provocar taluisa… tigherli (surri malign).
Martin:
Uss ei lu schau giu fein avunda!!! (Sefa libers da Tina per tschappar Jean-Claude.)
Jean-Claude: (sbriga ord combra, piarda sin la fuigia in carnet ner.)
Martin:
Sch’jeu pos tier tei … (seferma e pren si da plaun il carnet, grescha da zuler viado)
sas lu vegnir per tiu carnet cu nus essan buca pli cheu e las empustaziuns sas naven
dad uss emprender ordado! (catscha il carnet en sac e siara igl esch) toc
pegliapiertgas! – (a Tina) schia mia cara, ussa pos far vinavon aunc avon che tut
mondi ellas caultschas!
Tina:
Quei ei puspei inaga ina fin d’jamna! Super!
Clau:
(ei sin sedesperar) quei ei damemia per mei! Jeu pos buca pli. Jeu vi ir tier mia
mumma! (Vul bandunar la combra, denton stat Justina-Catrina avon esch.)
Justina:
(entra e fixescha Tina) Savess ei fors’esser che nus s’enconuschin?
Tina:
Na, nunpusseivel. Jeu sun cheu mo provisoricamein. (Svanescha en combra da
durmir.)
Justina:
Jeu savess metter pag, ch’jeu hagi gia viu quella tier nus sigl U-F-E-E.
Clau:
Ell’ei malsauna.
Justina:
Tgei maunc’ad ella?
Clau:
Ella ha ina malsogna fetg rara – burnout!
Justina:
Burnout!? -  Mo numdadiu è! Vus, quei ei gnanc aschi ina rara malsogna buc. Quei
dat ei bia pli savens che quei ch’ins manegia.
Clau:
Po esser, mo buca tier emploiai!
Martin:
(capitulond) bien… ei tonscha… ei fa negin senn da dir manzegnas. Ei dat negin
motiv persuenter. (Enquera in stgisa tier Clau) signur docter Caplazi, Vus astgeis
ruasseivlamein raquintar pertgei che quella dunna ei cheu tier Vus!
Clau:
Mo signur docter Caprez, ussa stoi jeu lu tuttina intervegnir…!
Martin:
Per gliez eisi memia tard – gliez vesses stuiu far pli baul. (A Justina-Catrina) quella
dama ei en speronza.
Justina:
Ach!
Martin:
Bein, bein… ed il signur docter Caplazi ei siu ginecolog.
Justina:
O quei fa lu plascher! – Con legreivel per …. ehm, co ei puspei siu num?
Clau:
(nunponderond) Tina.
Martin:
(spertamein) … e sch’ei dat in buob “Pauli”. (Ei splunta, cloma) tgi eisi?
Marc:
(on zuler) la direcziun dil hotel – fagei aschi bien ed arvei.
Martin:
(a Clau) Levas Vus buc’aunc far quei ultrasun?
Clau:
(a Justina-Catrina) la lavur cloma. A bien seveser, dunna Justina-Catrina Simonet-
Ruinatscha. (S’absenta en combra da durmir.)

S-BRI 1-1_Service da combra_(sr) y


Service da combra | 3. maletg

48
Martin:
(Arva igl esch.)
Marc:
(entra.)
Justina:
(cloma aunc suenter a Clau) sin seveser signur docter … (viers Marc) Vus stuesses
exnum aunc endrizzar ina stanza da parturir. (Va, lai denton aviert igl esch.)
Marc:
(mira tut surstaus suenter a Justina-Catrina. A Martin) Signur docter Caprez!
Martin:
Quei sun jeu!
Marc:
Gliez ves’jeu! – Ed jeu vesel è che Vus essas puspei cheu en quella combra! – Nu’ei
il signur docter Caplazi?
Martin:
En combra. El interquera gest sia dunna.
Marc:
(splunta vid igl esch dalla combra) fagei aschi bien ed arvei immediat!
Martin:
Mo quei va buc. Secret medical! Sia dunna …
Marc:
(spunta energicamein) arver hai jeu detg… immediat!
Clau:
(cloma ord combra) va buc – jeu hai gest ils mauns pleins!
Marc:
(cloma viers igl esch dalla combra) Jeu tuornel puspei, gliez saveis esser segirs! (A
Martin) e Vus supplichesch’jeu per la davosa gada da turnar en Vossa combra!
Martin:
Jeu erel gest per ir! (grescha viers igl esch dalla combra) sin seveser signur docter
Caplazi. Jeu mon ed il signur directur è. Nus schein Vus ussa tut persuls … per in
mument.
Marc:
Calei da grir sin tala moda. (Omisdus vulan bandunar la stanza.)
Patricia:
(ha denton bandunau la combra 222 ed entra en la combra 221) Martin? Ei tut en
uorden? (Mira tschercond entuorn) nu’ei il Clau?
Martin:
Clau?
Marc:
(dad ault) Clau?
Clau:
(ord combra) tgei sei?
Marc:
(viers Patricia) tgi ei quei Clau?
Patricia:
Eis ei schabegiau enzatgei cun el?
Martin:
Na, aunc buc. Mo quei vegn uss mintga mument!
Patricia:
Ed il Pauli?
Marc:
Pauli? Tgei Pauli? Quei vegn gie meglier e meglier!
Patricia:
(viers Marc) enconuscheis Vus il Pauli?
Marc:
Jeu enconuschel gie gnanc quei (dad ault) “Clau”?
Clau:
(ord combra) Gieee?
Martin:
(a Marc) gie, saveis il Clau ha enzatgei ensemen cul Pauli.
Marc:
Ed il miedi?
Patricia:
(ha piars il fil) tgei miedi?

S-BRI 1-1_Service da combra_(sr) y


Service da combra | 3. maletg

49
Marc:
Gie, quei docter Caplazi.
Clau:
(ord combra) jeu vegn immediat!
Martin:
(viers la combra da durmir) Ruaus en cheu. (Viers Marc) mia dunna sa nuot dil
signur docter Caplazi. (Viers Patricia) Sas, mia cara … ei va pervia dil Pauli da
caffè …
Marc:
Pauli da caffè?!? Ussa raquintei tuttina inaga! – Tgi ei quei Pauli… e quei docter
Caplazi … e quei docter Rogantini?
Patricia:
(surdumandada) Rogantini???
Martin:
Tuts amitgs intims da Morell.
Patricia:
(surprendida) na, na, na!?!! Jeu sai buca crer ch’il Clau Morell …
Marc:
(dad ault) schia, uss vi jeu immediat saver tgei rolla che quei Clau Morell gioga
cheu!
Clau:
(ord combra) nuot!
Marc:
(vilaus) ussa tonsch’ei! (Splunta vid igl esch combra) vegni immediat viado!
Clau:
(vegn cun il carret da service ord combra. Sut la cozza ei Tina sezuppada. Fa sco
sch’el fuss surstaus) tgei hantieri, tgei hantieri … pir ch’il temps da Giacun Gieri!
Marc:
Nu’ei dunna Caplazi?
Clau:
Lezz’ei cheuen (muossa viers la combra) sil parsiel finiastra.
Marc:
Ella secund’alzada?
Clau:
(entscheiva a dumbrar cun la detta) in … dus … Vus savesses ver raschun.
Marc, Martin, Patricia: Pertgei? Daco? Tgei sei cun ella?
Clau:
Oh, quei fa ella è mintgaton a casa, sche nus essan buca dil medem meini.
Marc:
Segl’ella?
Clau:
A casa eis ella aunc mai.
Marc:
Tgei cletg. Suicid ei negina sligiaziun.
Clau:
A casa habitein nus el plaunterren.
Marc, Martin, Patricia: (greschan e cuoran en combra da durmir.)
Clau:
(tauscha denton il carret en bogn.)
Marc, Martin, Patricia: (tuornan denton puspei ord combra.)
Marc:
Sch’ella fuss seglida stuess ella scher ussa cheugiu sin via… (va.)
Martin:
Forsa ha il vent purtau naven ella … (va.)
Patricia:
Ni il criec da neiv … (va.)
Clau:
(vegn ord il bogn) Schia, lein mirar inaga sche l’aria ei schubra. (Mira en combra da
durmir. Viers il bogn) Gl’ei bien, ussa tempo, tempo giuado cun Vus!
Tina:
(el mument ch’ella cumpara sin esch dil bogn splunt’ei danovamein.)

S-BRI 1-1_Service da combra_(sr) y


Service da combra | 3. maletg

50

4. scena: combra 221
Clau, Paul, Patricia
Clau:
Cheu ei gie pli grond traffic ch’ella tualetta dalla staziun da Turitg. (Arva.)
Paul:
(entra) signur docter Caplazi!
Clau:
Tgei sai jeu far per Vus?
Paul:
Jeu spetgel ussa lu gleiti ina perpetnadad cheugiu en halla.
Clau:
Levas buca fors’aunc beiber in caffè?
Paul:
Engaziel, jeu hai gia buiu in entir ruog!!! Vai aunc ditg?
Clau:
Quei dapenda contas ga ch’jeu vegnel aunc disturbaus. Jeu hai gest giu entgins cass
fetg urgents.
Paul:
Vus savesses gest è mirar inaga mia comba. Ella fa magari mal sch’jeu stun sin ella.
Patricia:
(entra en quei mument.)
Clau:
Pertgei steis lu sin ella?
Patricia:
Buna sera.
Paul:
Buna sera (tonsch’il maun) Paul Giossi. Mes amitgs numnan mei “Pauli”.
Patricia:
(surprendida) Pauli?!?
Paul:
Gie.
Patricia:
(viers Clau) Pauli!?! Hei jeu udiu endretg? Jeu hai tertgau che quei seigi mo ina da
tias invenziuns! Buca da crer! – Morell!
Paul:
Siu num ei Caplazi.
Clau:
Mes amitgs numnan mei Morell.
Patricia:
(per sesezza) Bordel!!! – (a Paul) tgei ei schabegiau cun Vossa comba?
Paul:
Quei vegn dil segl…
Patricia:
Lu essas tuttina sigli? Mo lu essas puspei serevegni spert.
Paul:
Jeu hai enzacons amitgs… tuts miedis… ed il signur docter Caplazi ei è sedeclaraus
promts da …
Patricia:
Calei, calei! Jeu vi udir nuot da quei.
Clau:
Mo vegni, Pauli, lein gest ir en combra, lu vi jeu mirar inaga empau pli detagliau
Vossa comba.
Patricia:
Quei ei gie … buca da crer!
Clau:
(a Paticia) Ella veta dat ei meinsvart situaziuns ch’ins sto semplamein acceptar.
Patricia:
(indignada) Vus … Vus … purschichel!!! (banduna en desparaziun la stanza, va vi
en la combra 222 e leu directamein en la combra da durmir.)

S-BRI 1-1_Service da combra_(sr) y


Service da combra | 3. maletg

51
Martin:
(entra empau pli tard medemamein en la stanza 222 e svanescha leu en la combra
da durmir.)
Paul:
(surstaus) tgei ha ella?
Clau:
Oh, carteivlamein eis ella empau sut drogas.
Paul:
Ella pren drogas?
Clau:
Deplorablamein. Perquei ha ella meinsvart da quellas ideas fixas.
Paul:
Aha … (mida anetgamein tema) Ach gie … atgnamein sun jeu vegnius pervia da
Vossa historia exclusiva … jeu vess grondas marveglias da tgei ch’ei stracta.
Clau:
Jeu è! Fgei aschi bien, lein ir vi tscheu en combra. (Ei splunta.)

5. scena: combra 221
Clau, Paul, Rosalba
Paul:
Aha … (realisescha) tgei? Nua?
Clau:
Ech … jeu manegel en stanza da tractament. Duront ch’jeu interquerel Vossa comba
sai jeu raquintar empau. (Stauscha Paul viers la combra da durmir.)
Paul:
Duei jeu trer ora las caultschas?
Clau:
(ei splunta danovamein. Clau va tier igl esch per arver) gie!
Paul:
Bien (va).
Clau:
(sevolva viers Paul) tgei? Na buca Vus!
Rosalba:
(ha denton aviert igl esch ed entra) mo signur docter Caplazi – jeu stuess ussa far
Vossa combra.
Clau:
(stauscha ella puspei viers igl esch) exact gliez duesses Vus uss buca far.
Rosalba:
Mo jeu hai gl’entir di aunc fatg nuot en Vossa combra.
Clau:
Cheu essas Vus buca la suletta.
Rosalba:
(surriend) quei scheis uss mo aschia … Vus … Don Juan!
Clau:
(surstaus) tgi?
Rosalba:
Vus!!! A mi plain umens cun in tal carisma sco Vus.
Clau:
Jeu?
Rosalba:
In miedi e lu aunc in che fa che tut las dunnas vegnan fleivlas. Dallas tschun hai jeu
ura da combra. (S’avischina a Clau) lesses buc è intercurir mei aschia duas uras?
Clau:
Jeu? (ei vegn ad el adina pli penibel).
Rosalba:
Gie, Vus. – Co ei tiu prenum?
Clau:
Miu … (ella vegn aunc pli datier ad el) … miu … il miu ha num Clau … ach, jeu
manegel, jeu hai num Clau.

S-BRI 1-1_Service da combra_(sr) y


Service da combra | 3. maletg

52
Rosalba:
Sco’l Sontgaclau …
Clau:
Gie, na, na … uss tedlei inaga…
Rosalba:
(indignada) plai jeu buc a ti?
Clau:
Bein, bein … jeu sun denton … o ti bien Diu! …
Rosalba:
(trumpada) ti eis maridaus?
Clau:
Na, na! Igl ei mo … per mei va quei cheu tut empau memia spert … ed jeu …
Rosalba:
Jeu hai tertgau, ozildi, el temps dall’emanzipaziun dallas dunnas, ch’jeu astgi mussar
aviartamein mes sentiments.
Clau:
Gie, gie, … secapescha, mo ch’jeu sun buca disaus cun ina tal’aviartadad… saveis,
jeu sun vegnius educaus fetg stregn.
Rosalba:
(surri) aha, jeu capeschel.
Clau:
(surri medemamein in tec) mo ussa stuess jeu exnum ir sin tualetta.
Rosalba:
Sai jeu aunc far enzatgei per tei?
Clau:
Gie.
Rosalba:
Jeu adempleschel a ti mintga giavisch.
Clau:
Sche lu mei per il carret da service en bogn.
Rosalba:
Bugen, Clau. (Va per il carret en bogn.)
Clau:
(fruschond il suadetsch giu dil frunt) hopla, quella cheu sa tgei ch’ella vul.
Rosalba:
Lu tochen pli tard … Clau. (Va.)
Clau:
Sin seveser. (Lai ir ella, siara igl esch. Vul turnar tier Paul en combra da durmir.) E
tgei duei raquintar a quel en cheu? (Seferma anetgamein) o ti bien Diu, na! Tina!!!
(cuora plein prescha dad esch ora.)

6. scena: combra 222
Martin, Patricia
Martin:
(vegnend cun Patricia ord combra da durmir) ussa buca sevilenta taluisa. Forsa ei il
Morell semplamein mo ventireivels perquei ch’el ha uss anflau quei ch’el ha daditg
encuretg. -  Jeu lasch vegnir in caffè per tei. (Pren il tgiern da telefon, elegia ina
numera e spetga.)
Patricia:
Jeu sevilentel gie gnanc. Per mei ei quei semplamein vegniu empau anetg, ord
tschiel aviert. Jeu vess mai sminau enzatgei aschia.
Martin:
Gie, quei ei è per mei ina dètga surpresa! (Mira vilaus sil tgiern da telefon) quei
service vala è buc’ina pipa tubac. Tiel service da combra negin che pren giu. Ach,
bein tuttina! – Tgei? … linscheria!?! – Na, jeu level empustar in caffè! Combra 222.
– E purtei avunda! (Penda si il tgiern) jeu mon inaga a mirar co ei va cul Morell.
(Martin va ord stanza, Patricia tuorna en combra da durmir).

S-BRI 1-1_Service da combra_(sr) y


Service da combra | 3. maletg

53
7. scena: combra 221
Martin, Paul, Clau, Marc, Patricia
Martin:
(entra en la stanza 221) ei negin cheu?
Paul:
(vegn en resti suten ord combra da durmir, porta sia vestgadira – cun excepziun
dallas caultschas sul bratsch giu.) El ei buca cheu.
Martin:
Ooooh, nu’eis el lu pigliaus vi?
Paul:
(cun schliata luna) buc’idea. El ha semplamein schau far peiver mei e svanius senza
dir in plaid.
Martin:
Lu essas Vus carteivlamein … il Pauli?
Paul:
Gie, per quels ch’enconuschen mei pli datier.
Clau:
(entra en quei mument en stanza, vesa Martin e Paul) Oioioioi (viers Martin) jeu
cretg ch’jeu stoppi declarar enzatgei.
Martin:
Fa nuota basegns, jeu sai dumbrar ensemen dus ed aunc dus.
Clau:
(a Martin) na buca quei. Pervia dalla dunna Caplazi.
Martin:
Pervia dalla Tina?
Paul:
(gizzond las ureglias) Tina?
Martin:
Eis ella naven?
Paul:
(sestenda vitier per udir meglier.)
Clau:
(viers Paul) el manegia la dunna Caplazi.
Martin:
(viers Clau) dunna Caplazi? Essas buca pli diltut tschien? (Mussond sin Paul) el sa
gie tgi che Vus essas?
Clau:
Naturalmein ch’el sa ch’jeu sun il docter Caplazi.
Martin:
(pren Clau dalla vart) Cheu! Cheu el hotel saveis pervia da mei esser per in suenter
miezdi il signur docter Caplazi. Mo cheu vi, cheu vi el congress nua ch’era quellas
gaglinas digl “U-F-E-E” scrasan entuorn lur Pauli da caffè essas e resteis Vus il Clau
Morell!
Paul:
Congress?
Martin:
Gie.
Paul:
“U-F-E-E”? Mo lu eis ei forsa tuttina mia Tina?
Martin.
Na!
Paul:
Bein!
Martin:
(viers Clau) veis Vus mirau inaga sin la Tina? Jeu manegel mirau endretg. Buca cun
Vos egls, mobein cun quels d’in um?  - Co vegnis lu sin quell’idea abstrusa da
metter quella Tina en relaziun cun in … in paunin cauld che venda caffè da pausa.
Paul:
Jeu sai buc da tgi che Vus discurris. Mo sche Vus discurris da mei, stueis buca
discuorer aschia da mei!

S-BRI 1-1_Service da combra_(sr) y


Service da combra | 3. maletg

54
Clau:
Nus discurrin buca da Vus, signur Giossi.
Martin:
(setrai ensemen) Giossi!? Morell! Giossi??
Clau:
Gie… gie… Giossi.
Martin:
(viers Clau) Vies Pauli … (semeina viers Paul) ei il Giossi? – Jeu manegel, Vus
haveis num … (ri).
Paul:
Giossi. – Mo jeu sai buca tgei che duess esser legher vida quei!?
Clau:
Nuot legher! Uss eisi finiu cun far tup! (insista viers Martin) el ei nies um!!!
Martin:
Tgei um?
Clau:
(viers Paul) igl um che nus duvrein! – Per nossa historia exclusiva. Capis, signur
reporter?
Paul:
Exact. Ed jeu spetgel gia d’uriala sin quella historia exclusiva.
Martin:
Tgei historia exclusiva?
Paul:
Il signur docter ha empermess a mi ina historia sensaziunala, perquei ha el gie è
scret a mi.
Martin:
Scret?
Clau:
Gie. – Saveis buca pli seregurdar? Via Casanna 18!!!
Martin:
(capescha plaunsiu) quei ei igl um da la …
Clau:
Exact!!
Martin:
Ed el ei reporter! Ti bien sogn Giusep!
Clau:
El less scriver in artechel davart l’egualitad da nus umens.
Martin:
(viers Paul) cheu ei il signur docter Caplazi gest il dretg per Vus. (Da la vart) buna
sera! Quei cheu vegn adina pli pli cumplicau!
Clau:
(stauscha Paul en bogn) ussa mo setergei en gl’emprem inaga. Jeu
sediscussiuneschel denton cun collega, docter Caprez. (Siara igl esch dil bogn.)
Martin:
Signur Morell! Jeu sun buc’aschi perschuadius che Vus sappies aunc responsar tut
quei cheu! E nu’ei insumma la Tina?
Clau:
(consternius) per dir la vera verdad … jeu sai è buca propi nua!
Martin:
Per l’amur da Diu, signur Morell, tgei ei pomai schabegiau? – Ussa discurri tuttina!
Clau:
Ell’era sezuppada sut il carr da service en che la matta da combra ha priu cun ella.
Martin:
Gie e lu – vinavon!
Clau:
Jeu sun ius suenter, cu ell’ei svanida en ina combra hai jeu dapot tschappau il carr
per saver menar la Tina aschi spert sco pusseivel ord il hotel senza ch’ella vegni
enconuschida.
Martin:
E lu?
Clau:
Gie e lu… jeu vess forsa strusch astgau ir aschi spert … mo jeu hai è giu in stoda
discletg …
Martin:
Tgei?

S-BRI 1-1_Service da combra_(sr) y


Service da combra | 3. maletg

55
Clau:
Odem il zuler hai jeu stuiu schar ir quei tup carr da scala giu.
Martin:
Mo numdadiu è … e tgei hai fatg?
Clau:
Al carr atgnamein gnanc aschi bia buc.
Martin:
Ed alla Tina?
Clau:
Jeu less dir … ina pulita scurlada dil tschurvi.
Martin:
Tgei ha ella detg?
Clau:
Oh nuot… jeu cretg ch’ella hagi piars il plaid.
Martin:
Na…. paupretta!
Clau:
Lu hai jeu tertgau ch’ei seigi meglier da prender igl ascensur. – Jeu hai smaccau il
nuv, igl ascensur ei vegnius, igl esch e sesaviarts – ed il signur directur fuva lien.
Martin:
Gie, e lu?
Clau:
Lu hai jeu dabot stuschau il carr egl ascensur e sun scappaus.
Marc:
(splunta).
Martin:
(cun tun da renfatscha viers Clau) scappaus!!! – (Vier igl esch) Gie, tgi eisi?
Marc:
Arvei, la direcziun!
Martin:
(viers Clau) ussa vein nus la pustracca! (Arva igl esch.)
Marc:
(entra, lai denton aviert igl esch) signur docter Caplazi … (vesa Martin) ed il signur
docter Caprez ei aunc adina cheu!
Martin:
Puspei, buc aunc adina… Jeu sai pertgei che Vus leis discuorer cun mei. Sut il carr...
Marc:
Sut tgei carr?
Martin:
Il carr da service… Veis buca mirau suten … egl escensur?
Marc:
Mirar sut il carr da service? Egl ascensur? Vess jeu duiu?
Paul:
(splunta vid igl esch dil bogn) jeu hai neginas caultschas.
Marc:
(viers Martin) jeu crei ch’ei seigi aunc da mirar en auters loghens. (Viers Clau)
Haveis puspei inaga serrau en zatgi? (Arva igl esch.)
Paul:
A mi tonsch’ei lu plaunsiu.
Patricia:
(entra) Martin?
Martin:
Ach, tgau mia cara … quei ei ussa gest bien che ti vegnas.
Clau:
Oooh, bien ei lu enzatgei auter.
Patricia:
(surstada) Clau!... (curregia dabot) ach, signur Morell, Vus essas è aunc cheu?
Paul:
(surstaus) signur Morell?!? Mo quei ei gie il signur docter Caplazi! Morell! –
enzatgei constat buc cheu!
Patricia:
(mirond sin Marin) jeu hai il sentiment ch’ei detti cheu aunc bein enqual caussa che
constetti buc.

S-BRI 1-1_Service da combra_(sr) y


Service da combra | 3. maletg

56
8. scena: combra 221
Justina-Catrina, Marietta, Jean-Claude, Marc, Martin, Paul, Clau, Patricia
Justina:
(entra en quei mument cun Marietta) Ussa stei nuot auter! Tuts ein cheuvi el
congress e spetgan da saver tedlar il referat dil signur docter Caprez e lez stat pacific
cheu en combra dil hotel.
Marietta:
E miu fegl è!
Marc:
Tgeinin ei Vies fegl?
Martin:
(mussnd sin Clau) quel cheu, il Clau.
Marc:
Il signur docter Caplazi?
Marietta;
Tgi?!?
Clau:
(per sesez) o, ti bien Diu!
Justina:
Tgei teater vegn atgnamein giugau cheu? Cheu on zuler hai jeu viu nossa secretaria,
dunna Tina Giossi che seruschnava sut in carr da service neuado.
Paul:
(dabot) mia dunn’ei cheu?
Justina:
Quei ei Vossa dunna?
Paul:
Gie, nus essan gia dapi in triep onns maridai, ventireivlamein.
Justina:
Quei fa plascher. Lu vegn Vossa ventira gest aunc pli perfetga.
Paul:
Ach, gie?
Justina:
Jeu gratuleschel, Vus vegnis bab.
Paul:
Jeu?
Justina:
Gie, Vossa dunn’ei en speronza.
Paul:
Da tgi? … Ach, jeu manegel: da tgi saveis Vus quei?
Justina:
Dil signur docter Caplazi.
Patricia:
Mo quel ei gie gnanc miedi buc!
Justina:
Tgei???
Paul:
(viers Justina-Catrina, mussond sin Patricia) da quella saveis crer nuot, quella pren
drogas.
Martin:
Drogas? Ti? – Dapi cu?
Paul:
Perquei hagi ella meinsvart da quellas ideas fixas, ha il docter Caplazi detg.
Patricia:
Jeu sun circumdada da narridira!
Marietta:
Clau, ti sas tonaton buca semplamein sedar ora da miedi!
Marc:
Quei cheu astgass dar ina fegra denunzia pervia da surdiever da tetels.
Marietta:
Vus steis perstgisar, mo miu fegl fageva gia da pign bugen giugs da miedis.

S-BRI 1-1_Service da combra_(sr) y


Service da combra | 3. maletg

57
Clau:
Sch’jeu astgass è s’exprimer inaga en caussa. Jeu sun igl assistent dil signur docter
Caprez ed jeu hai ussa …
Martin:
… veramein meritau in alzament da paga, sco quei che Vus essass secunteni aschi
absolutamein discrets en quellas situaziuns zun delicatas!
Justina:
Perstgisei, mo jeu hai cheu mes dubis. Jeu sun bunamein perschuadida che vus dus
hagies priu quei congress mo per stgisa per saver vegnir si cheu a Tavau mo hagies
atgnamein giu gl’entir temps tut autras intenziuns.
Martin/Clau: (unisono) Nus? (scrolan omisdus il tgau) na!
Justina:
Sch’ei vess da gartegiar a mi da saver mussar si quei, vegn ei ad esser in deletg per
mei da denunziar Vus, signur docter Caprez, aschia che Vus vegnis mai pli a saver
tener in referat davart l’egualitad che finescha tier Vus adina exclusivamein cun
avantatgs per la schlatteina masculina.
Marietta:
Exact. (Petg’a sesezza sil pèz e cloma) Tut a la dunna!!!
Martin:
(surriend) mo ch’ils mussaments mauncan tuppamein, neve!?
Marietta:
Schia, Clau! Jeu stoi deplorablamein constatar che jeu hai il davos temps schau
bravamein las hottas orda maun. Ti drovas exnum puspei in ferm tgamun. Jeu mon
ussa a pachetar tia cofra e lu mein nus a casa. (Va en combra da durmir.)
Clau:
Cheu dat ei buca bia da pachetar, jeu sun gie aunc gnanc vegnius da pachetar ora
enzatgei.
Jean-Claude: (entra en quei mument) Perstgisei, mo jeu hai piars cheu enzanua miu carnet.
Martin:
Fagei aschi bien e bandunei quella combra, Vus disturbeis!
Marc:
Tgei carnet?
Jean-Claude: In sempel carnet ner. En quel ei jeu nudau minuziusamein tut quei ch’ei succediu en
las duas combras 221 e 222, tuttas persunas ch’ein entradas e puspei sortidas ord la
combra da durmir da quels dus signurs. (Surriend) mo jeu vi buca disturbar pli ditg e
vegnel pli tard. Sin seveser. (Va.)
Marietta:
(ei denton turnada cun la cofra da Clau.)
Justina:
Il mussament! Vegni dunnas, lein encurir il mussament! (Tuttas dunnas semettan en
schanuglias ed entscheivan ad encurir il carnet ner.) Ussa essas a mauns, signur
docter Caprez!
Martin:
(viers Paul) signur Giossi, (mussond giun plaun) lessas buca far ina fotografia, quei
ei in grondius motiv quei che pertucca l’egualitad denter um e dunna, ni buc?
Paul:
Cheu veis tutta raschun! (Semetta en posa.)
Martin:
 Signur Morell, vegni inaga cun quella tabla neu cheu.
Clau:
(pren la tabla e semetta sper Martin.)
Martin:
Ed ussa volver ella. (sin la tabla stat ussa in grond “f” tgietschen avon il plaid “a”,
pia “Tut fa la dunna”. ) Ed ussa leger!
Martin/Clau: (legian unisono) Tut fa la dunna!

S-BRI 1-1_Service da combra_(sr) y


Service da combra | 3. maletg

58
Tuttas dunnas: Tgei???
Paul:
Ed ussa rir per plascher! (Fa fotografias.)
Justina:
(serevegn sco emprema) essas buca bein?!? Quella fotografia astga mai e pli mai
cumparer ella pressa!
Justina/Marietta e Marc: (cuoran suenter Paul che fui ord combra.)
Patricia:
Sas ti enzatgei da quei carnet ner?
Martin:
(trai el ord sac) manegias ti quel cheu?
Patricia:
Dai immediat quel a mi (sdrappa el orda maun a Martin. Sfeglia e legia) mo en cheu
ei sulettamein nudau empustaziuns per bubrondas.
Martin:
Naturalmein, tgei has ti spitgau? (tonscha discretamein enzacontas paginas dil
carnet a Clau, schend a lez) quei ei stau in car carnet!
Patricia:
(ha buc udiu la remarca e sfeglia vinavon el carnet) mo … mo lu … lu eis ti gie
innocents!
Martin:
Gest aschi innocents sco ti, mia cara! (Omisdus miran in sin l’auter e surrian cun
schliata cunscienzia. Metta la finala il bratsch sin la schuviala a Patricia) Vesas mia
cara, jeu hai adina detg a ti ch’ei detti nuot pli lungurus ch’in congress davart
l’egualitad denter um e dunna!
Clau:
O ti bien Diu!

TENDA

Sevgein, ils 30-06-2014 | TB

S-BRI 1-1_Service da combra_(sr) y


Service da combra | requisits
59

Quels requisits drov’ei exnum

q  ina teca (recepziun)

q  dus placats

q  in carnet ner + rispli

q  entginas clavs

q  dus telefons

q  in telefonin (handy)

q  ina cofra dad actas

q  dus sessels pulstrai

q  duas meisettas

q  in apparat da fotografar

q  duas scadiolas da caffè

q  in pèr crutschas

q  dus egliers da sulegl

q  duas differentas scatlas cun “tablettas”

q  enzacontas gasettas

q  ina/duas valischa/s

q  dus schigentamauns gronds

q  savun (per far spema)

q  in negligé (ni manti da bogn da dunnas)

q  ina buorsa cun daners  (2 x 100.- / 1 x 20.- + muneida)

q  ina butteglia schampagner cun migeuls

q  dus mantials da bogn per umens

tut
fa
la dunna
tut
 a
la dunna

S-BRI 1-1_Service da combra_(sr) y


Service da combra | requisits
60
Repartiziun dallas rollas

Martin

Patricia

Clau

Jean-Claude

Justina

Marc

Marietta

Rosalba

Tina

Paul

1. scena

16

10

15

5

2- scena

6

5

9

3- scena

34

15

34

4- scena

10

25

21

1. maletg

5- scena

15

7

28

15

12

1. scena

5

5

2. scena

5

4

3. scena

6

14

16

3

4. scena

39

[1]

25

20

5

5. scena

2

17

19

6. scena

8

8

7. scena

6

6

8. scena

1

9. scena

2

2

10. scena

31

15

16

11. scena

40

8

38

7

12. scena

9

8

13. scena

11

11

10

5

14. scena

20

19

15. scena

6

5

3

16. scena

15

29

16

7

3

17. scena

13

9

9

4

2. maletg

18. scena

5

4

1. scena

8

26

17

2. scena

16

17

3. scena

25

10

21

4

7

25

5

4. scena

12

9

12

5. scena

18

15

3

6. scena

2

1

7. scena

34

3

23

6

15

3. maletg

8. scena

12

6

7

2

14

5

9

9

S-BRI 1-1_Service da combra_(sr) y


S-CHA 1-1Miu bien amitg Harvey


2

Toc Original engles 1952: Mary Chase
Translatau el tudestg: Alfred Polgar
Translatau en romontsch: Marcus Brunner
Durada: Ca. 100 minutas
Rollas: 11  6 umens / 5 dunnas

Act 1

(0-9)

(10-32)

Rollas

szena 1

szena 2

Total Act 1

Mary Lou

  42

   42
Louise Simmons
  52

   36

   88
Elwood

    9

   75

   84
Mrs. Chaplin            14

   14
Ruth Kelly

   62

   62
Mr. Wilson

   13

   13
Dr. Anderson

 107

 107
Dr. Chumley

   20

   20
Mrs.Betty Chumley

   45

   45

Act 2
(32-45)

(46-56)

Total Act 2

Mary Lou

  53

   53
Mr.Gaffney
  51

   51
Louise Simmons
  51

   51
Mr. Wilson

  22

   45

   77
Dr. Chumley
  35

     2

   37
Elwood

    1

   52

   53
Ruth Kelly

   24

   24
Dr. Anderson

   45

   45

Act 3

(57-71)

Total Act 3

Dr. Chumley
  70

   70
Mr. Wilson
  15

   15
Mr. Gaffney
  26

   26
Mary Lou

  19

   19
Dr. Anderson
  10

   10
Ruth Kelly

    3

     3
Louise Simmons
  49

   49
Elwood

  56

   56
E.F. Lofgreen
  17

   17

S-CHA 1-1Miu bien amitg Harvey